Ir-Regolament tal-Kummissjoni (KE) Nru 1789/2003 tal-11 ta’ Settembru 2003 biex jemenda l-Anness I tar-Regolament tal-Kunsill (KEE) Nru 2658/87 dwar it-tariffa u n-nomenklatura statistika u dwar it-Tariffa Doganali Komuni



Official Journal L 281 , 30/10/2003 P. 0001 - 0894

CS.ES Chapter 02 Volume 14 P. 3 - 896

ET.ES Chapter 02 Volume 14 P. 3 - 896

HU.ES Chapter 02 Volume 14 P. 3 - 896

LT.ES Chapter 02 Volume 14 P. 3 - 896

LV.ES Chapter 02 Volume 14 P. 3 - 896

MT.ES Chapter 02 Volume 14 P. 3 - 896

PL.ES Chapter 02 Volume 14 P. 3 - 896

SK.ES Chapter 02 Volume 14 P. 3 - 896

SL.ES Chapter 02 Volume 14 P. 3 - 896



Ir-Regolament tal-Kummissjoni (KE) Nru 1789/2003 tal-11 ta' Settembru 2003 biex jemenda l-Anness I tar-Regolament tal-Kunsill (KEE) Nru 2658/87 dwar it-tariffa u n-nomenklatura statistika u dwar it-Tariffa Doganali Komuni IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 [1], u partikolarment l-Artikoli 9 u 12 tiegħu, Billi: (1) Ir-Regolament (KEE) Nru 2658/87 stabbilixxa nomenklatura għall-merkanzija, aktar il'quddiem imsejħa "Nomenklatura Magħquda", biex tilħaq, fl-istess waqt, il-ħtiġiet tat-Tariffa Doganali Komuni, l-istatistiċi tal-kummerċ estern tal-Komunità u politika oħra tal-Komunità dwar l-importazzjoni u l-esportazzjoni tal-merkanzija. (2) In-Nomenklatura Magħquda tidher fl-Anness I tar-Regolament (KEE) Nru 2658/87 flimkien mar-rati ta' dazju awtonomi u dawk konvenzjonali u qisien statistiċi supplimentari. (3) Huwa xieraq li jkun modernizzat u simplifikat l-Anness I kif previst mill-inizjattiva SLIM (simpler legislation for the internal market) – leġislazzjoni eħfef għas-suq intern). (4) Huwa meħtieġ li tkun emendata n-Nomenklatura Magħquda biex ikunu kkunsidrati: (i) tibdil fil-ħtiġiet dwar l-istatistika u l-politika kummerċjali; (ii) żviluppi teknoloġiċi jew kummerċjali; (iii) il-ħtieġa li jinġiebu f'linja waħda jew ikun kjarifikati it-testi. L-Anness I jinkludi aġġustamenti tar-rati tad-dazju li jirriżultaw minn miżuri adottati mill-Kunsill, inkluża Deċiżjoni 94/800/EC tat-22 ta' Diċembru 1994 dwar il-konklużjoni f'isem il-Komunità Ewropea, dwar suġġetti fil-kompetenza tagħha, tal-ftehim milħuq fis-Serje ta' Negozjati multilaterali ta' l-Urugwaj (1986 sa 1994) [2] kif ukoll miżuri adottati mill-Kunsill jew mill-Kummissjoni [3] (6) Skond l-Artikolu 12, il-Kummissjoni għandha taddotta regolament li jirriproduċi l-verżjoni sħiħa tan-Nomenklatura Magħquda, flimkien mar-rati ta' dazju awtonomi u dawk konvenzjonali, kif jirriżultaw minn miżuri addottati mill-Kunsill jew mill-Kummissjoni. L-imsemmi Regolament għandu jkun pubblikat mhux aktar tard mill-31 ta' Ottubru fil-Ġurnal Uffiċjali tal-Komunitajiet Ewropej u japplika mill-1 ta' Jannar tas-sena ta' wara. (7) Il-miżuri stipulati f'dan ir-Regolament huma skond l-opinjoni tal-Kumitat tal-Kodiċi tad-Dwana, ADDOTTAT DAN IR-REGOLAMENT: Artikolu 1 L-Anness I tar-Regolament (KEE) Nru. 2658/87 qiegħed hawnhekk jiġi sostitwit bl-Anness ta' dan ir-Regolament. Artikolu 2 Dan ir-Regolament jibda jseħħ fl-1 ta' Jannar 2004. Dan ir-Regolament għandu jorbot fl-intier tiegħu u jkun japplika direttament fl-Istati Membri kollha. Magħmul fi Brussel, fil-11 ta' Settembru 2003. Għall-Kummissjoni Frederik Bolkestein Membru tal-Kummissjoni [1] ĠU L 256, tas-7.9.1987, p. 1, l-aħħar emendat bir-Regolament (KE) Nru 969/2002, (ĠU L 149, tas-7.6.2002, p. 20). [2] ĠU L 336, tat-23.12.1994, p. 1. [3] Inkorporati fl-Anness I għal dan ir-Regolament hemm emendi li jirriżultaw mill-adozzjoni ta' dawn il-miżuri: - Id-Deċiżjoni tal-Kunsill 96/611/KE tas-16 ta' Settembru 1996 (ĠU L 271, ta' l-24.10.1996, p. 31), - Id-Deċiżjonijiet tal-Kunsill 97/359/KE u 97/360/KE ta' l-24 ta' Marzu 1997 (ĠU L 155, tat-12.6.1997, p. 1), - Ir-Regolament tal-Kunsill (KE) Nru 2216/97 tat-3 ta' Novembru 1997 (ĠU L 305, tat-8.11.1997, p. 1), - Ir-Regolament tal-Kunsill (KE) Nru 1110/1999 ta' l-10 ta' Mejju 1999 (ĠU L 135, tad-29.5.1999, p. 1), - Ir-Regolament tal-Kunsill (KE) Nru 2559/2000 tas-16 ta' Novembru 2000 (ĠU L 293, tat-22.11.2000, p. 1), - Ir-Regolament tal-Kummissjoni (KE) Nru 1229/2001 tad-19 ta' Ġunju 2001 (ĠU L 168, tat-23.6.2001, p. 5) - Ir-Regolament tal-Kummissjoni (KE) No 1230/2001 tal-21 ta' Ġunju 2001 (ĠU L 168, tat-23.6.2001, p. 6), - Ir-Regolament tal-Kummissjoni (KE) Nru 1776/2001 tas-7 ta' Settembru 2001 (ĠU L 240, tat-8.9.2001, p. 3), - Ir-Regolament tal-Kummissjoni (KE) Nru 1777/2001 tas-7 ta' Settembru 2001 (ĠU L 240, tat-8.9.2001, p. 4), - Ir-Regolament tal-Kummissjoni (KE) Nru 1783/2001 ta' l-10 ta' Settembru 2001 (ĠU L 241, tal-11.9.2001, p. 7), - Ir-Regolament tal-Kunsill (KE) Nru 2433/2001 tas-6 ta' Diċembru 2001 (ĠU L 329, tal' l-14.12.2001, p. 4), - Ir-Regolament tal-Kummissjoni (KE) Nru 578/2002 ta' l-20 ta' Marzu 2002 (ĠU L 97, tat-13.4.2002, p. 1), - Ir-Regolament tal-Kummissjoni (KE) Nru 796/2002 tas-6 ta' Mejju 2002 (ĠU L 128, tal-15.5.2002, p. 8), - Ir-Regolament tal-Kummissjoni (KE) Nru 969/2002 tas-6 ta' Ġunju 2002 (ĠU L 149, tas-7.6.2002, p. 20). -------------------------------------------------- ANNESS I NOMENKLATURA MAGĦQUDA SOMMARJU L-EWWEL PARTI — DISPOŻIZZJONIJIET PRELIMINARI Taqsima I — Regoli ġenerali A. Regoli ġenerali għall-interpretazzjoni tan-Nomenklatura Magħquda B. Regoli ġenerali dwar dazji Ċ. Regoli ġenerali applikabbli kemm għan-nomenklatura kif ukoll għad-dazji Taqsima II — Dispożizzjonijiet Speċjali A. Oġġetti għal ċerti kategoriji ta' bastimenti, dgħajjes u bċejjeċ oħrajn tal-baħar u għal pjattaformi għat-tħaffir u l-produzzjoni B. Ajruplani ċivili u oġġetti għal użu f'ajruplani ċivili Ċ. Prodotti faraċewtiċi D. Rata ta'dazju standard E. Kontenituri u materjal għall-ippakkjar F. Trattament favorevoli tat-tariffa minħabba n-natura ta' l-oġġetti Sinjali, abbrevjazzjonijiet u simboli Unitajiet supplimentari IT-TIENI PARTI — SKEDA TA' DAZJI TAD-DWANA Kapitolu 1. Annimali ħajjin 2. Laħam u ġewwieni tal-laħam li jittiekel 3. Ħut u krustaċji, molluski u invertebrati ta' l-ilma oħrajn 4. Prodotti tal-ħalib; bajd tat-tjur; għasel naturali; prodotti li jittieklu ġejjin mill-annimal, li mhumiex imsemmijin jew inklużi band'oħra 5. Prodotti ġejjin mill-annimal, li mhumiex imsemmijin jew inklużi band'oħra 6. Siġar u pjanti oħrajn ħajjin; basal, għeruq u x-xorta tagħhom; fjuri maqtugħin u weraq ornamentali 7. Ħxejjex li jittieklu u ċerti għeruq u tuberi 8. Frott u ġewż li jittiekel; qxur ta' frott taċ-ċitru jew bettiegħ 9. Kafè, tè, matè u ħwawar 10. Ċereali 11. Prodotti ta' l-industrija tat-tħin; xgħir; lamtijiet; inulina; glutina tal-qamħ Kapitolu 12. Żrieragħ taż-żejt u frott żejtni; ċereali mħalltin, żrieragħ u frott; pjanti industrijali jew mediċinali; tiben u magħlef 13. Gommalakka; gomom, reżini u likwidi u estratti veġetali oħrajn 14. Materjali veġetali tat-trizza; prodotti veġetali li mhumiex imsemmijin jew inklużi band'oħra 15. Xaħmijiet u żjut ta' l-annimali jew veġetali u prodotti mill-qsim tagħhom; xaħmijiet lesti tajbin għall-ikel; xemgħat ta' l-annimali jew veġetali 16. Preparazzjonijiet ta' laħam, ta' ħut jew ta' krustaċji, molluski jew invertebrati ta' l-ilma oħrajn 17. Zokkrijiet u ħlewwiet biz-zokkor 18. Kakaw u preparazzjonijiet tal-kakaw 19. Preparazzjonijiet ta' ċereali, dqiq, lamtu jew ħalib; prodotti tal-koki ta' l-ikel ta' l-għaġina 20. Preparazzjonijiet ta' ħxejjex, frott, ġewż u bċejjeċ oħrajn tal-pjanti 21. Preparazzjonijiet għall-ikel imħalltin 22. Xarbiet, spirti u ħall 23. Fdalijiet u skart mill-industriji ta' l-ikel; magħlef ta' l-annimali lest 24. Tabakk u sostituti immanifatturati tat-tabakk 25. Melħ; kubrit; ħamrija u ġebel; materjali tat-tikħil, ġir u siment 26. Minerali (ores), gagazza u rmied 27. Fuel minerali, żjut minerali u prodotti mid-distillazzjoni tagħhom; sustanzi tal-bitum; xemgħat minerali 28. Kimiċi inorganiċi; taħlitiet organiċi jew inorganiċi ta' metalli prezzjużi, ta' metalli rari (rare-earth), ta' elementi radjuattivi jew ta' isotopi 29. Kimiċi organiċi Kapitolu 30. Prodotti farmaċewtiċi 31. Fertilizzanti 32. Estratti għall-kunzatura jew għaż-żbigħ, tannini u d-derivati tagħhom; kuluranti, pigmenti u sustanzi oħrajn għat-tpinġija; żebgħat u verniċi; stokk u gomom oħrajn; linek 33. Żjut essenzjali u sustanzi tar-raża; fwejjaħ, kosmetiċi jew preparazzjonijiet tat-twaletta 34. Sapun, aġenti organiċi li jaġixxu fuq il-proprjetajiet li jxarrbu tal-likwidi (surface-active), preparazzjonijiet għall-ħasil, preparazzjonijiet li jillubrikaw, xemgħat artifiċjali, xemgħat lesti, preparazzjonijiet għall-illustrar jew għall-għerik, xemgħat u oġġetti simili, pejst għall-modellar, "xemgħat dentali" u preparazzjonijiet dentali b'bażi ta' ġibs 35. Sustanzi albuminojdali; lamtijiet modifikati; kolol; enżimi 36. Splussivi; prodotti pirotekniċi; sulfarini; ligi piroforiċi; ċerti preparazzjonijiet kombustibbli 37. Oġġetti fotografiċi jew ċinematografiċi 38. Prodotti kimiċi mħalltin 39. Plastik u oġġetti magħmulin minnu 40. Gomma u oġġetti magħmulin minnha 41. Ġild mhux ikkunzat (ħlief ġild tal-fer) u ġild ikkunzat 42. Oġġetti tal-ġild; sarġ u xedd; oġġetti ta' l-ivvjaġġar, boroż tan-nisa u kontenituri bħalhom; oġġetti mill-imsaren ta' l-annimali (ħlief mill-imsaren tad-dudu tal-ħarir) 43. Ġild tal-fer u fer artifiċjali; manifatturi minnu 44. Għuda u oġġetti ta' l-għuda; faħam ta' l-għuda 45. Sufra u oġġetti tas-sufra 46. Manifatturi tat-tiben, ta' l-ispartu jew ta' materjali oħrajn tat-trizza; xogħol tal-qfief u xogħol tal-qasab 47. Polpa ta' l-għuda u materjal ieħor fibruż ċellolożiku; karta jew kartun irkuprat (ħela u fdal) 48. Karta u kartun; oġġetti mill-polpa tal-karta, mill-karta jew mill-kartun Kapitolu 49. Kotba stampati, gazzetti, stampi u prodotti oħrajn mill-industrija ta' l-istampar; manuskritti, dokumenti ttajpjati u pjanti 50. Ħarir 51. Suf, xagħar ta' l-annimali fin jew aħrax; ħajt tal-krin u drapp minsuġ 52. Qoton 53. Fibri tat-tessut minn ħxejjex oħrajn; ħajt tal-karta u drapp minsuġ minn ħjut tal-karta 54. Filamenti magħmulin mill-bniedem 55. Fibri prinċipali magħmulin mill-bniedem 56. Materjal artab għall-mili (wadding), felt u materjali mhux minsuġin (nonwovens); ġlud speċjali; spag, ċwiemi, ħbula u Kejbils u oġġetti tagħhom 57. Twapet u kisi ieħor ta' l-art tat-tessut 58. Drappijiet speċjali minsuġin; drappijiet tat-tessut bit-trofof; bizzilla; tapizzeriji; burduri; rakkmu 59. Drappijiet tat-tessut laminati mimlijin, miksijin jew koperti; oġġetti tat-tessut ta' tip tajjeb għal użu industrijali 60. Drappijiet tal-malja (knitted) jew tal-kroxè 61. Oġġetti ta' lbies u aċċessorji tal-ħwejjeġ, tal-malja (knitted) jew tal-kroxè 62. Oġġetti ta' lbies u aċċessorji tal-ħwejjeġ, mhumiex tal-malja (knitted) jew tal-kroxè 63. Oġġetti tat-tessut oħrajn maħdumin; settijiet; ħwejjeġ milbusin u oġġetti tat-tessut milbusin; ċraret 64. Xedd tas-saqajn, bċejjeċ ta' dawn l-oġġetti 65. Xedd tar-ras u bċejjeċ tiegħu 66. Umbrelel, umbrelel għax-xemx, bsaten, bsaten siġġu, frosti, frosti tas-sewwieqa u bċejjeċ tagħhom 67. Rix u l-ewwel rix (down) ippreparat u oġġetti magħmulin mir-rix jew mill-ewwel rix; fjuri artifiċjali; oġġetti minn xagħar uman Kapitolu 68. Oġġetti tal-ġebel, ġibs, siment, asbestos, mika jew materjali simili 69. Prodotti taċ-ċeramika 70. Ħġieġ u oġġetti tal-ħġieġ 71. Perli naturali jew kultivati, ħaġar prezzjuż jew semi prezzjuż, metalli prezzjużi, metalli miksijin b'metall prezzjuż, u oġġetti tagħhom; ġojjellerija artifiċjali; muniti 72. Ħadid u azzar 73. Oġġetti tal-ħadid jew azzar 74. Ram u oġġetti tiegħu 75. Nikil u oġġetti tiegħu 76. Aluminju u oġġetti tiegħu 77. (Riservata għal li jista' jkun għal użu l' quddiem fis-sistema armonizzata) 78. Ċomb u oġġetti tiegħu 79. Żingu u oġġetti tiegħu 80. Landa u oġġetti tagħha 81. Metalli oħrajn ta' valur baxx; ċermiti; oġġetti tagħhom 82. Għodod, tagħmir, pożati, mgħaref u frieket, ta' metall ta' valur baxx; bċejjeċ tagħhom ta' metall ta' valur baxx 83. Oġġetti varji ta' metall ta' valur baxx 84. Reatturi nukleari, tankijiet tal-misħun, makkinarju u strumenti mekkaniċi; bċejjeċ tagħhom 85. Makkinarju u apparat elettriku u bċejjeċ tiegħu; magni li jirrekordjaw u jirriproduċu l-ħoss, magni li jirrekordjaw u jirriproduċu l-istampa u l-ħoss għat-televiżjoni, u bċejjeċ u aċċessorji ta' dawn l-oġġetti Kapitolu 86. Lokomottivi tal-ferrovija jew tat-tramm, magni u vaguni u bċejjeċ tagħhom; tagħmir u apparat għall-ferrovija jew għat-tramm u bċejjeċ tagħhom; tagħmir mekkaniku (inkluż elettromekkaniku) ta' kull tip għas-sinjali tat-traffiku 87. Vetturi għajr magni u vaguni tal-ferroviji jew tat-tramm, u bċejjeċ u aċċessorji tagħhom 88. Bċejjeċ ta' l-ajru, bċejjeċ ta' l-ispazju u partijiet tagħhom 89. Bastimenti, dgħajjes u strutturi li jżommu fil-wiċċ 90. Strumenti u tagħmir ottiku, fotografiku, ċinematografiku, tal-kejl, tal-verifika, ta' preċiżjoni, mediku jew kirurġiku; bċejjeċ u aċċessorji tagħhom 91. Arloġġi inklużi dawk ta' l-idejn u bċejjeċ tagħhom 92. Strumenti mużikali; bċejjeċ u aċċessorji ta' dawn l-oġġetti 93. Armi u munizzjon; bċejjeċ u aċċessorji tagħhom 94. Għamara; friex, imtieraħ, irfid ta' l-imtieraħ, kuxxini u tagħmir simili mimli; lampi u armar tad-dawl, li mhumiex imsemmijin jew inklużi band'oħra; sinjali tad-dawl, plakki ta' l-isem tad-dawl u oħrajn bħalhom; bini prefabbrikat 95. Ġugarelli, logħob, u ħtiġijiet għall-isports; bċejjeċ u aċċessorji tagħhom 96. Oġġetti manifatturati varji 97. Xogħlijiet ta' l-arti, bċejjeċ ta' kollezzjoni u antikitajiet 98. Impjant industrijali sħiħ 99. (Riservata għal użi speċjali kif stabbilit mill-awtoritajiet kompetenti tal-Komunità) IT-TIELET PARTI — ANNESSI GĦAT-TARIFFA Taqsima I — Annessi agrikoli Anness 1 Komponenti agrikoli (EA), dazji żejda fuq iz-zokkor (AD S/Z) u dazji żejda fuq id-dqiq (AD F/M) Anness 2 Prodotti li għalihom japplika prezz ta' dħul Taqsima II — Listi ta' sustanzi farmaċewtiċi li jikkwalifikaw għal trattament ta' ħelsien mid-dazju Anness 3 Lista ta' Ismijiet Mhux Proprjetarji Internazzjonali (INNs), ipprovduti għal sustanzi farmaċewtiċi mill-Għaqda Dinjija għas-Saħħa (WHO), li huma meħlusa mid-dazju Anness 4 Lista ta' prefissi u suffissi li, flimkien ma' l-INNs ta' l-Anness 3, jiddeskrivu l-melħ, l-esteri jew l-idrati ta' l-INNs; dawn il-melħ, l-esteri u l-idrati huma ħielsa mid-dazju, sakemm huma klassifikabbli taħt l-istess intestatura tas-Sistema Armonizzata (SA) b'sitt numri bħall-INN korrespondenti Anness 5 Melħ, esteri u idrati ta' l-INNs, li mhumiex klassifikati taħt l-istess intestatura tas-SA bħall-INN korrespondenti u li huma ħielsa mid-dazju Anness 6 Lista ta' intermedji farmaċewtiċi, jiġifieri komposti użati għall-manifattura ta' prodotti farmaċewtiċi lesti, li huma ħielsa mid-dazju Taqsima III — Kwoti Anness 7 Kwoti tat-tariffa tal-WTO li għandhom jinfetħu mill-awtoritajiet kompetenti tal-Komunità Taqsima IV — Trattament favorevoli tat-tariffa minħabba n-natura ta' l-oġġetti Anness 8 Oġġetti mhumiex tajbin għall-konsum (lista ta' denaturanti) Anness 9 Ċertifikati L-EWWEL PARTI DISPOŻIZZJONIJIET PRELIMINARI TAQSIMA 1 REGOLI ĠENERALI A. Regoli ġenerali għall-interpretazzjoni tan-Nomenklatura Magħquda Il-klassifikazzjoni ta' oġġetti fin-Nomenklatura Magħquda għanda tkun irregolata mill-prinċipji li ġejjin: 1. It-titoli tat-taqsimiet, kapitoli u subkapitoli huma maħsubin għall-ħeffa ta' referenza biss; għal għanijiet legali, il-klassifikazzjoni għandha tkun deċiża skond it-termini ta' l-intestaturi u n-noti ta' kwalunkwe taqsima jew kapitolu relattiv u, sakemm dawn l-intestaturi jew in-noti ma jkunux jeħtieġu mod ieħor, skond id-dispożizzjonijiet li ġejjin. 2. (a) Kwalunkwe referenza f'intestatura għal oġġett għandha titqies li tinkludi referenza għal dak l-oġġett mhux komplut jew mhux mitmum, sakemm, kif preżentat, l-oġġett mhux komplut jew mhux mitmum ikollu l-karattru essenzjali ta' l-oġġett komplut jew mitmum. Għandha wkoll titqies li tinkludi referenza għal dak l-oġġett komplut jew mitmum (jew li jista' jkun klassifikat bħala komplut jew mitmum permezz ta' din ir-regola), preżentat mhux armat jew żarmat. (b) Kwalunkwe referenza f'intestatura għal materjal jew sustanza għandha titqies li tinkludi referenza għal taħlit jew kombinazzjonijiet ta' dak il-materjal jew is-sustanza b'materjali jew sustanzi oħra. Kwalunkwe referenza għal oġġetti ta' ċertu materjal jew sustanza għandha titqies li tinkludi referenza għal oġġetti li jikkonsistu totalment jew parzjalment minn materjal jew sustanza bħal din. Il-klassifikazzjoni ta' oġġetti magħmulin minn iżjed minn materjal jew sustanza waħda għandha ssir skond il-prinċipji tar-regola numru 3. 3. Meta permezz ta' l-applikazzjoni tar-regola 2(b) jew kwalunkwe raġuni oħra, l-oġġetti jkunu klassifikati prima facie taħt intestatura waħda jew iżjed, il-klassifikazzjoni għandha ssir kif ġej: (a) l-intestatura li tagħti l-iżjed deskrizzjoni speċifika għandha tkun preferuta għal intestaturi li jagħtu deskrizzjoni iżjed ġenerali. Madanakollu, meta jkun hemm żewġ intestaturi jew iżjed li kull waħda minnhom tirreferi għal parti waħda mill-materjali jew mis-sustanzi li qegħdin f'oġġetti mħalltin jew komposti jew għal parti biss mill-oġġetti f'sett imtella' għal bejgħ bl-imnut, dawk l-intestaturi għandhom jitqiesu ugwalment speċifiċi fir-rigward ta' dawk l-oġġetti, ukoll jekk waħda minnhom tagħti deskrizzjoni iżjed kompluta jew preċiża ta' l-oġġetti; (b) taħlitiet, oġġetti komposti li jikkonsistu minn materjali differenti jew magħmulin minn komponenti differenti, u oġġetti mtellgħin għal bejgħ bl-imnut, li ma jistgħux ikunu klassifikati b'referenza għal 3(a), għandhom ikunu klassifikati daqs li kieku kienu magħmulin mill-materjal jew mill-komponent li jagħtihom il-karattru essenzjali tagħhom, sakemm dan il-kriterju jkun applikabbli; (ċ) meta oġġetti ma jistgħux ikunu klassifikati b'referenza għal 3(a) jew (b), huma għandhom ikunu klassifikati taħt l-intestatura li tiġi l-aħħar f'ordni numerika fost dawk li ugwalment għandha tingħatalhom konsiderazzjoni. 4. Oġġetti li ma jistgħux ikunu klassifikati skond ir-regoli ta' hawn fuq għandhom ikunu klassifikati taħt l-intestatura xierqa għall-oġġetti li huma l-iżjed jixbħu. 5. Bħala żieda mad-dispożizzjonijiet ta' hawn fuq, ir-regoli li ġejjin għandhom japplikaw fir-rigward ta' oġġetti imsemmijin fihom: (a) cases ta' Kameras, cases ta' strumenti mużikali, cases ta' pistoli, cases ta' strumenti tat-tpinġija, cases ta' ġiżirajjen u kontenituri simili, ffurmati jew mdaħħlin apposta biex iżommu oġġett speċifiku jew sett ta' oġġetti, kif xieraq għal użu fit-tul u ppreżentati ma' l-oġġetti li għalihom huma ntiżi, għandhom ikunu klassifikati ma' tali oġġetti meta jkunu ta' tip normalment mibjugħ magħhom. Din ir-regola, madanakollu, ma tapplikax għal kontenituri li jagħtu lill-oġġett intier il-karattru essenzjali tiegħu; (b) suġġetti għad-dispożizzjonijiet tar-regola 5(a), il-materjali u l-kontenituri [1], ta' l-ippakkjar ippreżentati ma' l-oġġetti ta' ġo fihom għandhom ikunu klassifikati ma' l-oġġetti jekk huma ta' tip normalment użati fl-ippakkjar ta' oġġetti bħal dawn. Madanakollu, din id-dispożizzjoni ma torbotx meta materjali ta' ippakkjar jew kontenituri ta' ippakkjar bħal dawn ikunu jidhru biċ-ċar li huma qegħdin għal użu repetittiv. 6. Għal għanijiet legali, il-klassifikazzjoni ta' oġġetti fis-subintestaturi ta' intestatura għandha tkun deċiża skond it-termini ta' dawk is-subintestaturi u kwalunkwe noti ta' subintestaturi relatati u, mutatis mutandis skond ir-regoli ta' hawn fuq, skond il-kondizzjoni li subintestaturi fl-istess livell biss huma komparabbli. Għall-għanijiet ta' din ir-regola t-taqsima relattiva u n-noti tal-kapitolu japplikaw ukoll, sakemm il-kuntest ma jitlobx mod ieħor. B. Regoli ġenerali li jikkonċernaw dazji 1. Id-dazji tad-dwana applikabbli għal oġġetti importati li joriġinaw f'pajjiżi li huma Partijiet Kuntrattwali tal-Ftehim Ġenerali fuq Tariffi u Negozju (GATT) jew li magħhom il-Komunità Ewropea laħqet ftehim li fih il-klawsola tat-tariffa tal-"pajjiż l-aktar favorit" għandhom ikunu d-dazji konvenzjonali murijin fil-kolonna 3 ta' l-iskeda tad-dazji. Sakemm il-kuntest ma jitlobx mod ieħor, dawn id-dazji konvenzjonali japplikaw għal oġġetti, għajr dawk imsemmijin hawn fuq, importati minn kwalunkwe pajjiż terz. Ir-rati ta' dazji konvenzjonali murijin fil-kolonna 3 japplikaw mill-1 ta' Jannar 2004. Meta rati ta' dazji awtonomi jkunu inqas mir-rati ta' dazji konvenzjonali, id-dazji awtonomi, murijin permezz ta' nota fil-qiegħ, japplikaw. 2. Il-paragrafu 1 m'għandux japplika fejn dazji tad-dwana awtonomi speċjali jingħataw fir-rigward ta' oġġetti li joriġinaw f'ċertu pajjiżi jew fejn dazji tad-dwana preferenzjali japplikaw skond ftehim li jkun sar. 3. Il-paragrafi 1 u 2 m'għandhomx jipprekludu lill-Pajjiżi Membri milli japplikaw dazji tad-dwana għajr dawk tat-Tariffa Doganali Komuni fejn l-applikazzjoni ta' dazji oħra bħal dawn tkun ġustifikata mil-liġi tal-Komunità. 4. Id-dazji mniżżlin bħala rati perċentwali huma dazji ad valorem. 5. Is-simbolu "EA" jindika li l-oġġetti konċernati jistgħu jkollhom taxxa ta' "komponent agrikolu" stipulat skond l-Anness 1. 6. Is-simbolu "AD S/Z" jew "AD F/M" fil-Kapitoli 17 sa 19 jindika li r-rata massima ta' dazju tikkonsisti f'dazju ad valorem biż-żieda ta' dazju addizzjonali għal ċerti forom ta' zokkor jew dqiq. Dan id-dazju addizzjonali huwa stipulat skond id-dispożizzjonijiet ta' l-Anness 1. 7. Fil-Kapitolu 22, is-simbolu "€/% vol/el" ifisser li dazju speċifiku, espress f'euro, għandu jkun kalkolat għal kull volum perċentwali ta' alkoħol għal kull ettolitru. B'hekk xarba li jkollha kontenut ta' alkoħol bil-volum ta' 40 % għandha tkun intaxxata kif ġej: - "€ 1/% vol/el" = € 1 × 40, li jagħti dazju ta' € 40 għal kull ettolitru , jew - "€ 1/% vol/el + € 5/el" = €1 × 40 biż-żieda ta' € 5, li jagħti dazju ta' € 45 għal kull ettolitru . Fejn, minbarra dan, jidher valur minimu (MIN), per eżempju "€ 1,6/% vol/el MIN € 9/el", dan ifisser li d-dazju, kalkolat fuq il-bażi tar-regola msemmija hawn fuq, għandu jkun komparat mad-dazju minimu, per eżempju "€ 9/el", u l-ogħla mit-tnejn għandu jiġi applikat. Ċ. Regoli applikabbli kemm għal nomenklatura kif ukoll għal dazji 1. Sakemm ma jkunx stipulat mod ieħor, id-dispożizzjonijiet relatati ma' valur tad-dwana għandhom ikunu applikati biex ikun deċiż, minbarra l-valur għall-kalkolu ta' dazji tad-dwana ad valorem, il-valuri li b'referenza għalihom l-iskop ta' ċerti intestaturi jew subintestaturi huwa definit. 2. Il-piż dazjabbli, fil-każ ta' oġġetti li jkunu intaxxati bil-piż, u l-piżijiet li b'referenza għalihom l-iskop ta' ċerti intestaturi jew subintestaturi huwa definit, għandu jitqies li huwa: (a) fil-każ ta' referenza għal "piż gross", il-piż aggregat ta' l-oġġetti u tal-materjali ta' ippakkjar u l-kontenituri ta' ippakkjar kollha; (b) fil-każ ta' referenza għal "piż nett" jew sempliċement "piż" mingħajr kwalifika, il-piż ta' l-oġġetti nfushom mingħajr materjali ta' ppakkjar jew kontenituri ta' ippakkjar ta' kwalunkwe tip. 3. L-ekwivalent f'munita nazzjonali għall-euro, għal Pajjiżi Membri għajr Pajjiżi Membri parteċipanti kif definit fir-Regolament tal-Kunsill (KE) Nru 974/98 [2] (minn hawn il' quddiem imsejħin "Pajjiżi Membri mhux parteċipanti"), għandu jkun stabbilit skond l-Artikolu 18 tar-Regolament tal-Kunsill (KEE) Nru 2913/92 [3], kif emendat mir-Regolament (KE) Nru 82/97 [4] tal-Parlament Ewropew u tal-Kunsill. 4. Oġġetti eliġibbli għal trattament ta' tariffa favorevoli minħabba l-użu finali tagħhom: fejn id-dazju ta' l-importazzjoni applikabbli taħt l-arranġamenti ta' użu finali għal oġġetti għal użu finali speċifiku ma jkunx inqas minn dak li kieku kien ikun applikabbli għall-oġġetti, l-oġġetti msemmijin għandhom ikunu klassifikati fil-kodiċi NM b'referenza għall-użu finali u l-Artikoli 291 sa 300 tar-Regolament (KEE) Nru 2454/93 (ĠU L 253. tal-11.10.1993) m'għandhomx japplikaw. TAQSIMA II DISPOŻIZZJONIJIET SPEĊJALI A. Oġġetti għal ċertu kategoriji ta' vapuri, dgħajjes u bastimenti oħra u għal pjattaformi għat-tħaffir jew għall-produzzjoni 1. Id-dazji tad-dwana għandhom ikunu sospiżi għal oġġetti intiżi biex ikunu inkorporati f'vapuri, dgħajjes jew bastimenti oħrajn mniżżlin fl-iskeda li ġejja, għall-għanijiet tal-kostruzzjoni, tiswija, manteniment jew konverżjoni tagħhom, u għal oġġetti intiżi li jitwaħħlu fuq u jarmaw vapuri, dgħajjes jew bastimenti oħrajn bħal dawn. 2. Id-dazji tad-dwana għandhom ikunu sospiżi għal: (a) oġġetti intiżi biex ikunu inkorporati fi pjattaformi għal tħaffir jew produzzjoni taż-żejt: (1) fissi, tas-subintestatura ex843049 li joperaw fil-baħar territorjali ta' Pajjiżi Membri jew barra minnu, jew (2) li jżommu f'wiċċ l-ilma jew sommerġibbli, tas-subintestatura 890520, għall-għanijiet tal-kostruzzjoni, tiswija, manteniment jew konverżjoni tagħhom, u għal oġġetti intiżi li jarmaw l-imsemmijin pjattaformi. Dawk l-oġġetti bħal karburanti tal-mutur, lubrikanti u gass, li huma meħtieġa għall-operazzjoni ta' magni u apparat li ma jaffettwax permanentament, u li m'humiex parti integrali mill-pjattaformi u li jintużaw abbord għall-kostruzzjoni, għat-tiswija, għall-manteniment, għall-konverżjoni jew għat-tagħmir ta' dawn il-pjattaformi jitqiesu ukoll li jintużaw biex ikunu inkorporati fi pjattaformi għal tħaffir jew produzzjoni taż-żejt; (b) tubi, pajpijiet, Kejbils, u l-partijiet ta' konnessjoni tagħhom, li jgħaqqdu dawn il-pjattaformi għal tħaffir jew produzzjoni ma' l-art prinċipali. Kodiċi NMDeskrizzjoni8901Vapuri ta' kruċiera, dgħajjes ta' eskursjoni, laneċ, braken u bastimenti simili għat-trasport ta' persuni jew oġġetti:890110Vapuri ta' kruċiera, dgħajjes ta' eskursjoni u bastimenti simili prinċipalment iddisinnati għat-trasport ta' persuni; laneċ ta' kull tip:89011010Li jbaħħru890120Tankers:89012010Li jbaħħru890130Bastimenti friġġ, għajr dawk tas-subintestatura 890120:89013010Li jbaħħru890190Bastimenti oħrajn għat-trasport ta' oġġetti u bastimenti oħrajn għat-trasport kemm ta' persuni kif ukoll ta' oġġetti:89019010Li jbaħħru890200Bastimenti għal sajd; bastimenti fabbrika u bastimenti oħrajn għal proċessar jew preservar ta' prodotti tas-sajdLi jbaħħru:89020012Ta' tunnellaġġ gross li jaqbeż il-25089020018Ta' tunnellaġġ gross li ma jaqbiżx il-2508903Jottijiet u bastimenti oħrajn għall-passatemp jew sports; dgħajjes tal-qdif u kenuriOħrajn890391Dgħajjes tal-qlugħ, b'mutur awżiljarju jew mingħajru:89039110Li jbaħħru890392Dgħajjes bil-mutur, minbarra dgħajjes b'mutur outboard:89039210Li jbaħħru890400Laneċ ta' l-irmonk u "pusher craft":89040010Laneċ ta' l-irmonkPusher craft:89040091Li jbaħħru8905Bastimenti ħfief, fire-floats, dgħajjes għat-tħammil, krejnijiet li jżommu f'wiċċ l-ilma, u bastimenti oħrajn li l-istat navigabbli tagħhom huwa sussidjarju għall-funzjoni prinċipali tagħhom; baċiri li jżommu f'wiċċ l-ilma; pjattaformi għal tħaffir jew għall-produzzjoni taż-żejt li jżommu f'wiċċ l-ilma jew li huma sommerġibbli890510Dgħajjes għat-tħammil:89051010Li jbaħħru890590Oħrajn:89059010Li jbaħħru8906Bastimenti oħrajn, inklużi bastimenti tal-gwerra u dgħajjes tas-salvataġġ barra minn dgħajjes bil-qdif:89061000Bastimenti tal-gwerraOħrajn:89069010Li jbaħħru 3. Is-sospensjonijiet għandhom ikunu soġġetti għall-kondizzjonijiet stipulati fid-dispożizzjonijiet rilevanti tal-Komunità bil-ħsieb ta' kontroll tad-dwana ta' l-użu ta' oġġetti bħal dawn. B. Mezzi ta' l-ajru ċivili u oġġetti għal użu f'mezzi ta' l-ajru ċivili 1. Ħelsien minn dazju tad-dwana huwa maħsub għal:: - mezzi ta' l-ajru ċivili, - ċerti oġġetti għall-użu f'mezzi ta' l-ajru ċivili u biex ikunu inkorporati fihom fil-kors tal-manifattura, tiswija, manutenzjoni, bini mill-ġdid, modifikazzjoni jew konverżjoni, - trainers għal titjir fil-baxx u l-partijiet tagħhom, għal użu ċivili. Dawn l-oġġetti huma koperti mis-subintestatura [5] b'nota fil-qiegħ fit-termini li ġejjin: "Dħul taħt din is-subintestatura huwa suġġett għall-kondizzjonijiet stipulati fid-dispożizzjonijiet tal-Komunità rilevanti (ara l-Artikoli 291 sa 300 tar-Regolament tal-Kummissjoni (KEE) Nru 2454/93 (ĠU L 253, 11.10.1993, p.71) u emendi sussegwenti). Ara ukoll it-Taqsima II, paragrafu B, tad-Disposizzjonijiet Preliminari." 2. Għall-għanijiet tal-paragrafu 1, "mezzi ta' l-ajru ċivili" tfisser mezzi ta' l-ajru minbarra mezzi ta' l-ajru użati f'servizzi militari jew servizzi simili fil-Pajjiżi Membri li għandhom reġistrazzjoni militari jew mhux ċivili. Għall-applikazzjoni tal-paragrafu 1, it-tieni inċiż, l-espressjoni "għal użu f'mezzi ta' l-ajru ċivili" fis-subintestaturi [6] rilevanti kollha għandha tinkludi oġġetti li jintużaw fi trainers għal titjir fil-baxx għal użu ċivili. Ċ. Prodotti Farmaċewtiċi 1. Ħelsien minn dazju tad-dwana huwa maħsub għal prodotti farmaċewtiċi tal-kategoriji li ġejjin: (i) sustanzi farmaċewtiċi koperti mill-CAS RN (chemical abstracts service registry numbers) u mill-international non-proprietary names (INNs) elenkati fl-Anness 3; (ii) melħ, esteri u idrati ta' INNs li jistgħu jkunu deskritti billi jkunu kombinati INNs ta' l-Anness 3 ma' prefissi jew suffissi ta' l-Anness 4, sakemm prodotti bħal dawn jistgħu jkunu klassifikati fl-istess intestatura HS b'6 numri bħall-INN rilevanti; (iii) melħ, esteri u idrati ta' INNs li huma elenkati fl-Anness 5 u li m'humiex klassifikabbli fl-istess intestatura HS b'6 numri bħall-INNs korrispondenti; (iv) intermedji farmaċewtiċi, jiġifieri taħlit użat fil-manifattura ta' prodotti farmaċewtiċi lesti li huma koperti mill-CAS RN u l-ismijiet kimiċi, elenkati fl-Anness 6. 2. Każijiet speċjali: (i) INNs ikopru biss dawk is-sustanzi mfissra fil-listi ta' INNs rakkomandati u proposti ppublikati mill-Għaqda Dinjija għas-Saħħa (WHO). Fejn in-numru ta' sustanzi koperti minn INN huwa inqas minn dak kopert miċ-CAS RN, dawk is-sustanzi koperti mill-INN biss għandhom ikunu suġġetti għal trattament mingħajr dazju; (ii) fejn prodott ta' l-Anness 3 jew l-Anness 6 ikun identifikat minn CAS RN jikkorrispondi għal isomer speċifiku, dak l-isomer biss jista' jikkwalifika għal trattament mingħajr dazju. (iii) derivattivi doppji (melħ, esteri u idrati) ta' INNs identifikati permezz ta' għaqda ta' INN ta' l-Anness 3 ma' prefiss jew suffiss ta' l-Anness 4 jikkwalifikaw għal trattament mingħajr dazju, sakemm huma jkunu klassifikabbli fl-istess intestatura HS b'sitt numri bħall-INN rilevanti: eżempju: ester ta' l-analina metil, idrokloru; (iv) fejn INN ta' l-Anness 3 huwa melħ (jew ester), l-ebda melħ (jew ester) ieħor ta' l-aċidu li jikkorrispondi ma' l-INN ma jista' jikkwalifika għal trattament mingħajr dazju: eżempju: potassju oxprenoat (INN): mingħajr dazju sodju oxprenoat: mhuwiex bla dazju D. Rata standard ta' dazju 1. Dazju tad-dwana għandu jitħallas bir-rata fissa ta' 3,5 % ad valorem fuq oġġetti: - li jkunu f'kunsinni mibgħutin minn individwu privat lil ieħor, jew - li jkunu fil-bagalji personali ta' vjaġġaturi, sakemm dawn l-importazzjonijiet ma jkunux ta' natura kummerċjali. Din ir-rata fissa ta' 3,5 % dazju tad-dwana għandha tapplika sakemm il-valur ta' l-oġġetti suġġetti għal dazji ta' importazzjoni ma jaqbiżx € 350 għal kull kunsinna jew għal kull vjaġġatur. Stima ta' rata fissa bħal din m'għandhix tapplika għal oġġetti li jaqgħu taħt il-Kapitolu 24 li jkunu f'kunsinna jew fil-bagalji personali ta' vjaġġaturi f'ammonti li jaqbżu dawk stipulati fl-Artikolu 31 jew fl-Artikolu 46 tar-Regolament tal-Kunsill (KEE) Nru 918/83 [7], kif emendat l-aħħar bir-Regolament (KEE) Nru 355/94 [8]. 2. Importazzjonijiet għandhom jitqiesu li m'humiex ta' natura kummerċjali jekk: (a) fil-każ ta' oġġetti li jkunu f'kunsinni mibgħutin minn individwu privat lil ieħor, kunsinni bħal dawn: - ikunu ta' natura okkażjonali, - ikun fihom oġġetti esklużivament għall-użu personali tad-destinatarju jew tal-familja tiegħu, li bin-natura jew kwantità tagħhom ma jirriflettu l-ebda interess kummerċjali, - jintbagħtu lid-destinatarju mill-kunsinnatarju mingħajr ħlas ta' kwalunkwe tip; (b) fil-każ ta' oġġetti li jkunu f'bagalji personali ta' vjaġġaturi, huma: - jkunu ta' natura okkażjonali u - jikkonsistu esklużivament minn oġġetti għall-użu personali tal-vjaġġaturi jew tal-familji tagħhom, jew minn oġġetti maħsubin bħala rigali; in-natura u l-kwantità ta' oġġetti bħal dawn m'għandhomx ikunu tali li jistgħu jindikaw li huma qed ikunu importati għal raġunijiet kummerċjali. 3. Ir-rata fissa ta' dazju tad-dwana m'għandix tapplika għal oġġetti importati taħt il-kondizzjonijiet stipulati fil-paragrafi 1 u 2 jekk il-persuna intitolata, qabel ma r-rata fissa msemmija ġiet applikata għalihom, talbet biex huma jkunu suġġetti għal dazji tad-dwana kif suppost. L-oġġetti kollha li jiffurmaw il-kunsinna għandhom imbagħad ikunu suġġetti għad-dazji ta' l-importazzjoni kif suppost, mingħajr preġudizzju għad-dħul mingħajr dazju maħsub skond l-Artikoli 29 sa 31 u 45 sa 49 tar-Regolament (KEE) Nru 918/83. Għall-għanijiet ta' l-ewwel subparagrafu, dazji ta' l-importazzjoni għandhom ifissru kemm dazji tad-dwana u taxxi li għandhom effett ekwivalenti u taxxi oħrajn ta' importazzjoni maħsubin skond il-politika komuni agrikola jew skond arranġamenti speċifiċi applikabbli għal ċerti oġġetti li jirriżultaw mill-ipproċessar ta' prodotti agrikoli. 4. Pajjiżi Membri mhux parteċipanti jistgħu jqarrbu għall-eqreb ammont f'munita nazzjonali li jirriżulta mill-konverżjoni tas-somma ta' € 350. 5. Pajjiżi Membri mhux parteċipanti jistgħu jżommu mhux mibdul f'munita nazzjonali l-ekwivalenti tas-somma ta' € 350 jekk, fil-mument ta' l-aġġustament annwali maħsub fl-ewwel paragrafu ta' Artikolu 18(2) tar-Regolament (KEE) Nru 2913/92 il-konverżjoni ta' dan l-ammont, qabel it-taqrib stipulat fil-paragrafu 4, jirriżulta f'bidla ta' inqas minn 5 % fl-ekwivalent f'munita nazzjonali, jew fi tnaqqis ta' dan. E. Kontenituri u materjali ta' ippakkjar Id-dispożizzjonijiet li ġejjin huma applikabbli għall-kontenituri u l-materjali ta' ippakkjar imsemmijin fir-regola ġenerali interpretattiva 5(a) u (b) u mqegħdin fiċ-ċirkolazzjoni ħielsa fl-istess ħin bħall-oġġetti li huma jkollhom fihom jew li magħhom huma jkunu preżentati. 1. Meta l-kontenituri u l-materjali ta' ppakkjar ikunu klassifikati ma' l-oġġetti skond id-dispożizjonijiet tar-regola ġenerali interpretattiva 5, huma għandhom: (a) iħallsu l-istess rata ta' dazju tad-dwana bħall-oġġetti: - fejn oġġetti bħal dawn huma suġġetti għal dazju tad-dwana ad valorem, jew - fejn huma għandhom ikunu inklużi fil-piż taxxabbli ta' l-oġġetti; (b) imdaħħlin mingħajr dazji tad-dwana: - fejn l-oġġetti jkunu mingħajr dazju tad-dwana, jew - fejn l-oġġetti huma taxxabbli mod ieħor ħlief b'referenza għall-piż jew għall-valur, jew - fejn il-piż tal-kontenituri u l-materjali ta' ppakkjar m'għandux ikun ikluż fil-piż taxxabbli ta' l-oġġetti. 2. Fejn il-kontenituri u l-materjali ta' ippakkjar koperti mid-dispożizzjonijiet tal-paragrafu 1 (a) u (b) ikun fihom jew ikunu preżentati flimkien ma' oġġetti ta' diversi deskrizzjonijiet tat-tariffa, il-piż u l-valur tal-kontenituri u l-materjali ta' ippakkjar għandhom, bil-għan li jkun determinat il-piż jew il-valur taxxabbli tagħhom, jitqassmu fost l-oġġetti kollha ta' ġewwa, bi proporzjon mal-piż jew mal-valur ta' dawk l-oġġetti. F. Trattament favorevoli ta' tariffa minħabba fin-natura ta' l-oġġetti 1. Taħt ċerti kondizzjonijiet, trattament favorevoli ta' tariffa minħabba fin-natura ta' l-oġġetti huwa maħsub għal: - oġġetti mhux tajbin għall-konsum, - żrieragħ, - drapp tal-pezza, mhux maħdum, - ċerti tipi ta' għeneb tal-mejda frisk, fondues tal-ġobon, inbejjed Tokay, tabakk u nitrat. Dawn l-oġġetti huma koperti mis-subintestaturi [9] b'referenza fil-qiegħ f'dawn it-termini: "Dħul taħt din is-subintestatura huwa suġġett għall-kondizzjonijiet stipulati fit-Taqsima II, paragrafu F, tad-dispożizzjonijiet preliminari." 2. Oġġetti mhux tajbin għall-konsum li għalihom jingħata trattament favorevoli ta' tariffa minħabba fin-natura tagħhom huma elenkati fl-Anness 8 b'referenza għall-intestatura li taħtha huma klassifikati flimkien mad-deskrizzjoni u l-kwantitajiet tad-denaturanti użati. Oġġetti bħal dawn jitqiesu li m'humiex tajbin għall-konsum meta l-oġġetti li għandhom ikunu denaturati u id-denaturanti jkunu mħalltin b'mod omoġenju u s-separazzjoni tagħhom m'hijiex ekonomikament vijabbli. 3. L-oġġetti elenkati hawn taħt għandhom ikunu klassifikati fl-intestaturi xierqa għal żerriegħa jew għal żriegħ, sakemm l-oġġetti huma konformi mad-dispożizzjonijiet rilevanti tal-Komunità: - għal qamħ ħelu, spelt, qamħirrun ibridu, ross u sorgu (Direttiva tal-Kunsill 66/402/KEE [10]; - għal patata taż-żriegħ (Direttiva tal-Kunsill 2002/56/KE tat-13 ta' Ġunju 2002 [11]; - għal żerriegħa żejtnija u frott żejtni (Direttiva tal-Kunsill 2002/57/KE tat-13 ta' Ġunju 2002 [12]. Meta qamħ ħelu ibridu, spelt, qamħirrun ibridu, ross, sorgu ibridu jew żerriegħa żejtnija u frott żejtni huma ta' tip li għalih ma japplikawx id-dispożizzjonijiet agrikoli, għandu jingħata trattament favorevoli ta' tariffa minħabba fin-natura tagħhom, sakemm ikun stabbilit li l-oġġetti huma attwalment intiżi għal żriegħ. 4. Drapp tal-pezza, mhux maħdum, għandu jingħata trattament favorevoli ta' tariffa bil-kondizzjoni li l-oġġetti jkunu mmarkati b'mod li ma jitħassarx b'manjiera li tidentifikhom li huma ntiżi għal pezez jew għal għanijiet simili industrijali. 5. Għeneb tal-mejda frisk, fondues tal-ġobon, inbejjed Tokay, tabakk u nitrat jingħataw trattament favorevoli ta' tariffa meta jkun preżentat ċertifikat awtentikat kif suppost. Id-dispożizzjonijiet partikolari li għandhom jiġu applikati u l-mudelli taċ-ċertifikati jinsabu fl-Anness 9. SINJALI, ABBREVJAZZJONIJIET U SIMBOLI ★ Tirreferi għal numri ġodda tal-kodiċi ▪ Tirreferi għal numri tal-kodiċi użati s-sena ta' qabel iżda jkopru oġġetti differenti AD F/M Dazju żejjed fuq id-dqiq AD S/Z Dazju żejjed fuq iz-zokkor b/f Flixkun/flask cm/s Ċentimetru/i fis-sekonda EA Komponent agrikolu € Euro SNN Isem Internazzjonali Mhux Proprjetarju PSNN Isem Internazzjonali Mhux Proprjetarju Modifikat ISO Organizazzjoni Internazzjonali għall-Istandardizzazzjoni Kbit 1024 bits kg/br Kilogramm, gross kg/netti Kilogramm, nett kg/netti eda Kilogramm piż nett xott 100 kg/netti mas 100 kilogramm, nett ta' materjal xott MAX Massimu Mbit 1048576 bits MIN Minimu ml/g Millilitru/i kull gramma RON Numru Ottan ta' Riċerka (Research octane number) Nota: Numru ta' intestatura mqiegħed bejn parentesi kwadri fil-kolonna 1 ta' l-Iskeda tad-Dazji tad-Dwana jindika li l-intestatura kienet imħassra (per eżempju, l-intestatura [1519]). UNITAJIET SUPPLIMENTARI c/k Karati (1 karat metriku = 2 x 10-4 kg) ce/el Numru ta' ċelluli ct/l Kapaċità ta' ġarr f'tunellati [13] g Gramm gi F/S Gramm ta' isotopi fissili GT Tunellaġġ gross kg C5H14ClNO Kilogramm klorur tal-kolin kg H2O2 Kilogramm perossidu ta' l-idroġenu kg K2O Kilogramm ossidu tal-potassju kg KOH Kilogramm idrossidu tal-potassju (potassju kawstiku) kg met.am. Kilogramm metilamini kg N Kilogramm nitroġenu kg NaOH Kilogramm idrossidu tas-sodju (soda kawstika) kg/nett eda Kilogramm piż nett xott kg P2O5 Kilogramm ta' pentaossidu difosforu kg 90 % sdt Kilogramm ta' sustanza 90 % xotta kg U Kilogramm ta' uranju 1000kWh 1000 kilowott - sigħat l Litru 1000 l 1000 Litri l alc. 100 % Litru alcoħol pur (100 %) M Metru m2 Metru kwadru m3 Metru kubu 1000 m3 1000 metru kubu pa Għadd ta' pari p/st Għadd ta' oġġetti 100 p/st Mitt oġġett 1000 p/st Elf oġġett TJ Terajoule (valur kalorifiku gross) IT-TIENI PARTI SKEDA TA' DAZJI TAD-DWANA TAQSIMA I ANNIMALI ĦAJJIN; PRODOTTI MINN ANNIMALI Noti 1. Kwalunkwe referenza f'din it-taqsima għal ġeneru jew speċi partikolari ta' annimal, ħlief fejn il-kuntest jitlob mod ieħor, tinkludi referenza għall-friegħ ta' dak il-ġeneru jew ta' dik l-ispeċi. 2. Ħlief fejn il-kuntest jitlob mod ieħor, tul in-nomenklatura kwalunkwe referenza għal prodotti "mnixxfin" tkopri ukoll prodotti li kienu ddejdrati, evaporati jew iffriżati u mnixxfin (freeze-dried). KAPITOLU 1 ANNIMALI ĦAJJIN Nota 1. Dan il-kapitolu jkopri l-annimali ħajjin kollha, ħlief: (a) ħut u krustaċji, molluski u invertebrati akwatiċi oħrajn, ta' l-intestatura 0301, 0306 jew 0307; (b) kulturi ta' mikro-organiżmi u prodotti oħrajn ta' l-intestatura 3002; u (ċ) annimali ta' l-intestatura 9508. KAPITOLU 2 LAĦAM U ĠEWWIENI LI JITTIEKEL Nota 1. Dan il-kapitolu ma jkoprix: (a) prodotti tat-tip deskritti fl-intestaturi 0201sa 0208 jew 0210, mhux tajbin jew mhux adattati għall-konsum uman; (b) imsaren, bżieżaq u stonki ta' annimali (intestatura 0504) jew demm ta' l-annimali (intestatura 0511 jew 3002); jew (ċ) xaħam ta' l-annimali, ħlief prodotti ta' l-intestatura 0209 (Kapitolu 15). Noti addizzjonali 1. A. Dawn l-espressjonijiet għandu jkollhom it-tifsira li qed tingħatalhom hawn taħt: (a) "karkassi ta' annimali ta' l-ifrat", għall-għanijiet tas-subintestaturi 020110 u 020210: karkassi sħaħ ta' l-annimali maqtulin wara li jkunu svinati, l-imsaren imneħħija u mqaxxrin, impurtati bl-irjus jew mingħajrhom, bis-saqajn jew mingħajrhom u bil-bqija tal-ġewwieni jew mingħajru magħhom. Meta karkassi jkunu impurtati mingħajr l-irjus, dawn ta' l-aħħar iridu jkunu maqtugħin mill-karkassa fl-għaksa atloido-oċċipitali. Meta jkunu impurtati mingħajr is-saqajn, dawn ta' l-aħħar iridu jkunu maqtugħin fil-għaksa karpo-metakarpali jew tarso-metatarsali; "karkassa" tinkludi l-biċċa ta' quddiem tal-karkassa bil-għadam kollu u l-ponta ta' l-għonq, l-għonq u l-ispalla, b'aktar minn 10 pari kustilji; (b) "nofs karkassi ta' annimali ta' l-ifrat", għall-għanijiet tas-subintestaturi 020110 u 020210: il-prodott li jirriżulta mill-qasma simetrika tal-karkassa sħiħa min-nofs ta' kull vertebra ċervikali, dorsali, lumbari u sakrali u min-nofs l-isternu u s-simfisi iskio-pubika; "nofs karkassa" tinkludi l-biċċa ta' quddiem tal-karkassa bil-għadam kollu u l-ponta ta' l-għonq, l-għonq u l-ispalla, b'aktar minn 10 kustilji; (ċ) "kwarti kumpensanti", għall-għanijiet tas-subintestaturi 02012020 u 02022010: porzjonijiet magħmulin jew minn: - kwarti ta' quddiem bil-għadam kollu u l-ponta ta' l-għonq, l-għonq u l-ispalla, u maqtugħin ma' l-għaxar kustilja; u kwarti ta' wara bil-għadam kollu u bil-koxxa u l-kustilji tal-flett, maqtugħin mat-tielet kustilja, jew - kwarti ta' quddiem bil-għadam kollu u l-ponta ta' l-għonq, l-għonq u l-ispalla, u maqtugħin mal-ħames kustilja, bil-falda u s-sider sħaħ magħhom; u kwarti ta' wara li jinkludu l-għadam kollu u l-koxxa u l-kustilji tal-flett, u maqtugħin mat-tmien kustilja. Il-kwarti ta' quddiem u l-kwarti ta' wara li jagħmlu "kwarti kumpensanti" għandhom ikunu impurtati fl-istess ħin u f'numri ugwali, u l-piż totali tal-kwarti ta' quddiem għandu jkun l-istess bħal dak tal-kwarti ta' wara; madankollu, differenza bejn il-piżijiet taż-żewġ partijiet tal-kunsinna jitħalla sakemm dan ma jaqbiżx 5 % tal-piż ta' l-itqal parti (kwarti ta' quddiem jew kwarti ta' wara). (d) "kwarti ta' quddiem mhux mifrudin", għall-għanijiet tas-subintestaturi 02012030 u 02022030: il-parti ta' quddiem ta' karkassa, li tinkludi l-għadam kollu u l-ponta ta' l-għonq, l-għonq u l-ispalla, b'minimu ta' erba' pari kustilji u massimu ta' 10 pari kustilji (l-ewwel erba' pari kustilji għandhom ikunu sħaħ, l-oħrajn jistgħu jkunu maqtugħin), bil-falda rqiqa jew mingħajrha; (e) "kwarti ta' quddiem mifrudin", għall-għanijiet tas-subintestaturi 02012030 u 02022030: il-parti ta' quddiem ta' nofs karkassa, li tinkludi l-għadam kollu u l-ponta ta' l-għonq, l-għonq u l-ispalla, b'minimu ta' erba' kustilji u massimu ta' 10 kustilji (l-ewwel erba' pari kustilji għandhom ikunu sħaħ, l-oħrajn jistgħu jkunu maqtugħin), bil-falda rqiqa jew mingħajrha; (f) "kwarti ta' wara mhux separati", għall-għanijiet tas-subintestaturi 02012050 u 02022050: il-parti ta' wara ta' karkassa li tinkludi l-għadam kollu u l-koxxa u l-kustilji tal-flett, inkluż il-flett, b'minimu ta' tliet pari kustilji sħaħ jew maqtugħin, bix-xikel ta' l-ispalla jew mingħajru u bil-falda rqiqa jew mingħajrha; (g) "kwarti ta' wara mifrudin", għall-għanijiet tas-subintestaturi 02012050 u 02022050: il-parti ta' wara ta' nofs karkassa, li tinkludi l-għadam kollu u l-koxxa u l-kustilji tal-flett, inkluż il-flett, b'minimu ta' tliet kustilji sħaħ jew maqtugħin, bix-xikel ta' l-ispalla jew mingħajru u bil-falda rqiqa jew mingħajrha; (h) 1.1. qatgħat ta' "crop" u ta' "spalla u skapula", għall-għanijiet tas-subintestatura 02023050: il-biċċa dorsali tal-kwart ta' quddiem, inkluża l-parti ta' fuq ta' l-ispalla, miksuba minn kwart ta' quddiem b'minimu ta' erba' kustilji u b'massimu ta' 10 kustilji maqtugħa b'linja dritta mill-punt fejn l-ewwel kustilja tagħqad ma' l-ewwel segment ta' l-isternu sal-punt tar-rifless tad-dijaframma fuq l-għaxar kustilja; 2.2. "qatgħa tas-sidra", għall-għanijiet tas-subintestatura 02023050: il-parti t'isfel tal-kwart ta' quddiem, li tinkludi t-tarf tas-sidra taż-żokra u t-tarf tal-ponta tas-sidra. B. Prodotti koperti minn Noti Addizzjonali 1 A (a) sa (g) għal dan il-Kapitolu jistgħu jkunu preżentati bil-kolonna vertebrali jew mingħajrha. Ċ. Biex ikun determinat in-numru ta' kustilji sħaħ jew maqtugħin imsemmijin fin-Nota Addizzjonali 1 A, għandhom jingħaddu biss dawk magħqudin mal-kolonna vertebrali. Jekk il-kolonna vertebrali tkun tneħħiet, il-kustilji sħaħ jew maqtugħin li kieku kienu jkunu magħqudin direttament mal-kolonna vertebrali biss għandhom jingħaddu. 2. A L-espressjonijiet li ġejjin għandu jkollhom it-tifsira li qed tingħatalhom hawn taħt: (a) "karkassi jew nofs karkassi", għall-għanijiet tas-subintestaturi 02031110 u 02032110: majjali maqtulin, fil-forma ta' karkassi ta' majjali domestiċi li kienu svinati u mbattlin u li minnhom tneħħew il-lanżit u d-dwiefer. Nofs karkassi jiġu minn karkassi sħaħ permezz ta' qsim minn ġo kull vertebra ċervikali, dorsali, lumbari u sakrali, minn ġo jew matul l-isternu u matul is-simfisi iskio-pubika. Dawn il-karkassi jew nofs karkassi jistgħu jkunu b'ras jew mingħajr ras, bix-xedaq, bis-saqajn, bix-xaħam tal-kliewi, bil-kliewi, bid-denb jew bid-dijaframma jew mingħajrhom. Nofs karkassi jistgħu jkunu bin-nerv tas-sinsla tad-dahar, bil-moħħ jew bl-ilsien jew mingħajrhom. Karkassi u nofs karkassi ta' majjali nisa jistgħu jkunu bil-bżieżel (glandoli mammarji) jew mingħajrhom; (b) "ġarretti" (saqajn), għall-għanijiet tas-subintestaturi 02031211, 02032211, 02101111 u 02101131: il-parti ta' wara (tad-denb) tan-nofs karkassa, li tinkludi l-għadam, bis-sieq, bil-qasba, bil-ġilda jew bix-xaħam taħt il-ġilda jew mingħajrhom. Il-ġarretta (sieq) għandha tkun mifruda mill-bqija tan-nofs karkassa, biex din tinkludi, l-aktar, l-aħħar vertebra lumbari; (ċ) "truf ta' quddiem", għall-għanijiet tas-subintestaturi 02031911, 02032911, 02101913 u 02101960: il-parti (kranjali) ta' quddiem tan-nofs karkassa mingħajr ir-ras, bl-ixdqa jew mingħajrhom, inklużi għadam, bis-sieq, qasba, ġilda jew xaħam taħt il-ġilda jew mingħajrhom. It-tarf ta' quddiem ikun mifrud mill-bqija tan-nofs karkassa biex jinkludi, l-aktar, il-ħames vertebra dorsali. Il-biċċa ta' fuq (dorsali) tat-tarf ta' quddiem, kemm jekk tkun bl-għadma ta' l-iskapula u l-muskoli magħha (tarf ta' l-għonq frisk jew id-dawra ta' l-għonq immellħa) jew le, hija meqjusa bħala qatgħa tad-dgħif, meta tkun mifruda mill-biċċa (taż-żaqq) t'isfel tat-tarf ta' quddiem, l-aktar b'qatgħa eżatt taħt il-kolonna vertebrali; (d) "spalel", għall-għanijiet tas-subintestaturi 02031219, 02032219, 02101119 u 02101139: il-biċċa t'isfel tat-tarf ta' quddiem kemm jekk bl-għadma ta' l-iskapula u l-muskoli magħha jew le, inklużi għadam, bis-sieq, qasba, ġilda jew xaħam taħt il-ġilda jew mingħajrhom. L-għadma ta' l-iskapula u l-muskoli tagħha, preżentati separatament, għandhom jibqgħu klassifikati taħt dan is-subintestatura bħala biċċa mill-ispalla; (e) "flettijiet", għall-għanijiet tas-subintestaturi 02031913, 02032913, 02101940 u 02101970: il-biċċa ta' fuq tan-nofs karkassa, li tibda mill-ewwel vertebra ċervikali sal-vertebri tad-denb, inklużi għadam, bid-dgħif tari jew mingħajru, għadma ta' l-iskapula, xaħam taħt il-ġilda jew ġilda jew mingħajrhom. Il-flett ikun mifrud mill-biċċa t'isfel tan-nofs karkassa b'qatgħa eżatt taħt il-kolonna vertebrali; (f) "żquq", għall-għanijiet tas-subintestaturi 02031915, 02032915, 02101211 u 02101219: il-biċċa t'isfel tan-nofs karkassa li tkun bejn il-ġarretta (sieq) u l-ispalla, magħrufa komunement bħala "streaky", bil-għadam jew mingħajru, iżda bil-ġilda u x-xaħam taħt il-ġilda; (g) "ġnub tal-bejken", għall-għanijiet tas-subintestatura 02101910: in-nofs karkassa tal-majjal mingħajr ir-ras, ħaddejn, xedaq, saqajn, denb, xaħam tal-kliewi, kliewi, dgħif tari, għadma ta' l-iskapula, sternu, kolonna vertebrali, għadma pelvika u dijaframma; (h) "ġnub tal-bejken (spencers)", għall-għanijiet tas-subintestatura 02101910: il-ġenb tal-bejken mingħajr ġarretta, bil-għadma jew mingħajrha; (i) "ġnub tliet kwarti", għall-għanijiet tas-subintestatura 02101920: il-ġenb tal-bejken mingħajr it-tarf ta' quddiem, bil-għadma jew mingħajrha; (j) "biċċiet tan-nofs", għall-għanijiet tas-subintestatura 02101920: il-ġenb tal-bejken mingħajr il-ġarretta u t-tarf ta' quddiem, bil-għadma jew mingħajrha. Is-subintestatura tinkludi ukoll qatgħat tan-nofs li jkun fihom laħam tad-dgħif u taż-żaqq fi proporzjon naturali għall-biċċiet tan-nofs sħaħ. B. Il-bċejjeċ tal-qatgħat definiti fil-paragrafu 2 A (f) jaqgħu biss taħt l-istess subintestaturi jekk ikun fihom il-ġilda u x-xaħam taħt il-ġilda. Il-bċejjeċ tal-qatgħat definiti fil-paragrafu 2 A (f) jaqgħu biss taħt l-istess subintestaturi jekk ikun fihom il-ġilda u x-xaħam taħt il-ġilda. Jekk il-qatgħat li jaqgħu taħt is-subintestaturi 02101111, 02101119, 02101131, 02101139, 02101930 u 02101960 ikunu ġejjin minn ġenb ta' bejken li minnu jkunu diġà tneħħew l-għadam indikati taħt il-paragrafu 2 A (g), il-linji tal-qtugħ għandhom għalhekk jimxu fuq dawk stipulati taħt il-paragrafu 2 A (b), (ċ) u (d); f'kull każ, dawn il-qatgħat jew bċejjeċ minnhom għandu jkollhom l-għadam. Ċ. Is-subintestaturi 02063030, 02064920 u 02109949 għandhom jinkludu, partikolarment, irjus jew nofs irjus ta' majjal domestiku, bl-imħuħ, ħaddejn jew ilsna, u bċejjeċ tagħhom jew mingħajrhom. Ir-ras tkun mifruda mill-bqija tan-nofs karkassa kif ġej: - b'qatgħa dritta parallela mal-kranju; jew - b'qatgħa parallela mal-kranju sal-livell ta' l-għajnejn u mbagħad iddur għal quddiem tar-ras, biex b'hekk l-ixdqa jibqgħu mwaħħlin man-nofs karkassa. Il-ħaddejn, il-geddum u l-widnejn flimkien mal-laħam imwaħħal mar-ras, partikolarment man-naħa ta' wara, huma meqjusin parti mill-irjus. Iżda, il-qatgħat ta' laħam mingħajr għadam tat-tarf ta' quddiem, preżentati waħedhom (gangala, ixdqa jew gangala u ixdqa flimkien), jaqgħu taħt is-subintestatura 02031955, 02032955, 02101951 jew 02101981, skond il-każ. D. Għall-għanijiet tas-subintestaturi 02090011 u 02090019, "xaħam ta' taħt il-ġilda tal-majjal" għandu jfisser it-tessut tax-xaħam li jinġabar taħt il-ġilda tal-majjal u jeħel magħha, immaterjali minn liema parti tal-majjal tkun ġejja; f'kull każ, il-piż tat-tessut tax-xaħam għandu jaqbeż il-piż tal-ġilda. Dawn is-subintestaturi jinkludu ukoll xaħam ta' taħt il-ġilda tal-majjal li minnu tkun tneħħiet il-ġilda. E. Għall-għanijiet tas-subintestaturi 02101131, 02101139, 02101219 u 02101960 sa 02101989, prodotti li fihom il-proporzjon ilma/proteina fil-laħam (kontenut ta' nitroġenu x 6,25) huwa 2,8 jew inqas għandhom jitqiesu bħala "mnixxfin jew affumikati". Il-kontenut ta' nitroġenu għandu jitkejjel skond il-metodu ISO 937-1978. 3. A. Għall-għanijiet ta' l-intestatura0204 , l-espressjonijiet li ġejjin għandhom ifissru kif inhuma assenjati hawn taħt: (a) "karkassi", għall-għanijiet tas-subintestaturi 020410, 020421, 020430, 020441, 02045011 u 02045051: karkassi sħaħ ta' l-annimali maqtulin wara li jkunu svinati, l-imsaren imneħħija u mqaxxrin, impurtati bl-irjus jew mingħajrhom, bis-saqajn jew mingħajrhom u bil-bqija tal-ġewwieni jew mingħajru magħhom. Meta karkassi jkunu impurtati mingħajr l-irjus, dawn ta' l-aħħar iridu jkunu maqtugħin mill-karkassa fl-għaksa atloido-oċċipitali. Meta jkunu impurtati mingħajr is-saqajn, dawn ta' l-aħħar iridu jkunu maqtugħin mill-għekiesi karpo-metakarpali jew tarso-metatarsali; (b) "nofs karkassi", għall-għanijiet tas-subintestaturi020410, 020421, 020430, 020441, 02045011 u 02045051: il-prodott li jirriżulta mill-qasma simetrika tal-karkassa sħiħa min-nofs ta' kull vertebra ċervikali, dorsali, lumbari u sakrali u min-nofs l-isternu u s-simfisi iskio-pubika; (ċ) "kwarti ta' quddiem qosra", għall-għanijiet tas-subintestaturi02042210, 02044210, 02045013 u 02045053: il-biċċa ta' quddiem tal-karkassa, bis-sider jew mingħajru, inkluż l-għadam kollu u l-ispallejn, il-ponta u n-nofs ta' l-għonq, maqtugħa f'angolu rett max-xewka tad-dahar, b'minimu ta' ħames u massimu ta' seba' pari kustilji sħaħ jew maqtugħin; (d) "kwarti ta' quddiem qosra", għall-għanijiet tas-subintestaturi 02042210, 02044210, 02045013 u 02045053: il-biċċa ta' quddiem tan-nofs karkassa, bis-sider jew mingħajru, inkluż l-għadam kollu u l-ispalla, il-ponta u n-nofs ta' l-għonq, maqtugħ f'angolu rett max-xewka tad-dahar, b'minimu ta' ħames u massimu ta' seba' kustilji sħaħ jew maqtugħin; (e) "qatgħat tad-dahar u/jew l-aħjar truf", għall-għanijiet tas-subintestaturi02042230, 02044230, 02045015, u 02045055: il-biċċa li tifdal mill-karkassa wara li jitneħħew is-saqajn u l-kwarti qosra ta' quddiem, bil-kliewi jew mingħajrhom; is-sinsla, meta mifruda mill-aħjar truf, għandu jkollha għallinqas ħames vertebri lumbari; l-aħjar truf, meta mifrudin mis-sinsla, għandu jkollhom mill-inqas ħames pari kustilji sħaħ jew maqtugħin; (f) "qatgħa tad-dahar u/jew tarf mill-aħjar", għall-għanijiet tas-subintestaturi 02042230, 02044230,02045015, u 02045055: il-biċċa li tifdal min-nofs karkassa wara li jitneħħew is-saqajn u l-kwarti qosra ta' quddiem, bil-kilwa jew mingħajrha; is-sinsla, meta mifruda mill-aħjar tarf, għandu jkollha għallinqas ħames vertebri lumbari; l-aħjar tarf, meta mifrud mis-sinsla, għandu jkollu mill-inqas ħames kustilji sħaħ jew maqtugħin; (g) "saqajn", għall-għanijiet tas-subintestaturi 02042250, 02044250, 02045019 u 02045059: il-biċċa ta' wara tal-karkassa, bl-għadam kollu u s-saqajn u maqtugħa f'angolu rett max-xewka tad-dahar mas-sitt vertebra lumbari eżatt taħt l-ilju jew mar-raba vertebra sakrali matul l-ilju quddiem is-simfisi iskio-pubika; (h) "saqajn", għall-għanijiet tas-subintestaturi 02042250, 02044250, 02045019 u 02045059: il-biċċa ta' wara tan-nofs karkassa, bl-għadam kollu u s-sieq u maqtugħa f'angolu rett max-xewka tad-dahar mas-sitt vertebra lumbari eżatt taħt l-ilju jew mar-raba vertebra sakrali matul l-ilju quddiem is-simfisi iskio-pubika; B. Biex ikun stabbilit in-numru ta' kustilji sħaħ jew maqtugħin imsemmijin fil-paragrafu 3 A, għandhom jingħaddu dawk biss imwaħħlin max-xewka tad-dahar. 4. Dawn l-espressjonijiet għandhom ifissru kif assenjati hawn taħt: (a) "qatgħat tat-tjur, bil-għadma", għall-għanijiet tas-subintestaturi 02071320 sa 02071360, 02071420 sa 02071460, 02072620 sa 02072670, 02072720 sa 02072770, 02073521 sa 02073563 u 02073621 sa 02073663: il-qatgħat speċifikati fihom, inkluż l-għadam kollu. Qatgħat tat-tjur kif imsemmijin f'(a) li tneħħilhom parti mill-għadam għandhom jaqgħu taħt is-subintestatura 02071370, 02071470, 02072680, 02073579 jew 02073679; (b) "nofsijiet", għall-għanijiet tas-subintestaturi 02071320, 02071420, 02072620, 02072720, 02073521, 02073523, 02073525, 02073621, 02073623 u 02073625: nofsijiet ta' karkassi ta' tjur, magħmulin b'qatgħa mit-tul f'linja matul l-isternu u x-xewka tad-dahar; (ċ) "kwarti", għall-għanijiet tas-subintestaturi 02071320, 02071420, 02072620, 02072720, 02073521, 02073523, 02073525, 02073621, 02073623 u 02073625: kwarti tas-saqajn jew kwarti tas-sidra, magħmulin b'qatgħa trasversali ta' nofs; (d) "ġwienaħ sħaħ, bil-ponot jew mingħajrhom", għall-għanijiet tas-subintestaturi 02071330, 02071430, 02072630, 02072730, 02073531 u 02073631: qatgħat ta' tjur, magħmulin mill-omeru, radju u ulna, flimkien mal-muskolatura tal-madwar. Il-ponta, inklużi l-għadam karpali, tista' tkun tneħħiet jew le. Il-qtugħ għandhom isiru mill-għekiesi; (e) "isdra", għall-għanijiet tas-subintestaturi 02071350, 02071450, 02072650, 02072750, 02073551, 02073553, 02073651 u 02073653: qatgħat ta' tjur, magħmulin mill-isternu u l-kustilji mqassmin fuq iż-żewġ naħat tiegħu, flimkien mal-muskolatura tal-madwar; (f) "saqajn", għall-għanijiet tas-subintestaturi 002071360, 02071460, 02073561, 02073563, 02073661 u 02073663: qatgħat ta' tjur magħmulin mill-wirk, mill-qasba u mill-fibula, flimkien mal-muskolatura tal-madwar. Iż-żewġ qatgħat għandhom isiru mill-għekiesi; (g) "koxox (drumsticks) tad-dundjan", għall-għanijiet tas-subintestaturi 02072660 u 02072760: qatgħat tad-dundjan, magħmulin mill-qasba u l-fibula flimkien mal-muskolatura tal-madwar. Iż-żewġ qatgħat għandhom isiru mill-għekiesi; (h) "saqajn tad-dundjan, għajr koxox (drumsticks)", għall-għanijiet tas-subintestaturi 02072670 u 02072770: qatgħat tad-dundjan, magħmulin mill-wirk flimkien mal-muskolatura tal-madwar jew mill-wirk, mill-qasba u mill-fibula, flimkien mal-muskolatura tal-madwar. Iż-żewġ qatgħat għandhom isiru mill-għekiesi; (i) "palito" tal-wiżż jew tal-papri', għall-għanijiet tas-subintestaturi 02073571 u 02073671: wiżż jew papri, imnittfin u msewwija għal kollox, mingħajr irjus jew saqajn, bl-għadam tal-karkassa (għadma tas-sider, kustilji, xewka tad-dahar u sakrum) imneħħi iżda bl-iwriek, qasab u omeri. 5. Ir-rata ta'dazju applikabbli għal taħlitiet li jaqgħu taħt dan il-Kapitolu tkun kif ġej: (a) f'taħlitiet fejn wieħed mill-komponenti jirrappreżenta għall-anqas 90 % tal-piż, tapplika ir-rata applikabbli għal dak il-komponent; (b) f'taħlit ieħor, ir-rata applikabbli għandha tkun dik tal-komponent li jwassal għall-ogħla ammont ta' dazju ta' importazzjoni. 6. (a) Laħam nej imħawwar jaqgħu taħt il-Kapitolu 16. "Laħam imħawwar" għandu jkun laħam nej li ġie mħawwar jew fil-fond inkella fil-wiċċ kollu tal-prodott bi ħwawar viżibbli għall-għajnejn jew li faċilment jingħarfu mit-togħma. (b) Prodotti li jaqgħu taħt l-intestatura 0210 li magħhom kienu miżjudin il-ħwawar tul il-proċess ta' preparazzjoni jibqgħu klassifikati hemmhekk sakemm iż-żieda tal-ħwawar ma bidlitx il-kwalità tagħhom. 7. Għall-għanijiet ta' l-intestatura 0210, it-termini "laħam u ġewwieni li jittiekel tal-laħam, immellaħ, fis-salmura" jfissru laħam u ġewwieni li jittiekel tal-laħam mimli fil-fond u b'mod omoġenju bil-melħ fil-partijiet kollha tiegħu, li jkollu kontenut totali ta' melħ mhux anqas minn 1,2 % tal-piż. KAPITOLU 3 ĦUT U KRUSTAĊJI, MOLLUSKI U INVERTEBRATI AKWATIĊI OĦRAJN Noti 1. Dan il-kapitolu ma jkoprix: (a) mammiferi ta' l-intestatura 0106; (b) laħam ta' mammiferi ta' l-intestatura 0106 (intestatura 0208 jew 0210); (ċ) ħut (inklużi fwied u bajd tagħhom) jew krustaċji, molluski jew invertebrati akwatiċi oħrajn, mejtin u mhux tajbin u adattati għal konsum uman minħabba jew l-ispeċi tagħhom inkella l-kondizzjoni tagħhom (Kapitolu 5); dqiqijiet jew pasti jew gerbub ta' ħut jew ta' krustaċej, molluski jew invertebrati akwatiċi oħrajn, mhux tajbin għal konsum uman (intestatura 2301); jew (d) kavjar jew sostituti tal-kavjar magħmulin minn bajd tal-ħut (intestatura 1604). 2. F'dan il-kapitolu, it-terminu "gerbub" ifisser prodotti mgħaqqdin flimkien direttament b'kompressjoni jew biż-żieda ta' kwantità żgħira ta' materjal li jgħaqqad. KAPITOLU 4 PRODOTTI TAL-ĦALIB; BAJD TAT-TJUR; GĦASEL NATURALI; PRODOTTI TAJBIN GĦALL-IKEL ĠEJJIN MINN ANNIMALI, LI MHUMIEX IMSEMMIJIN JEW INKLUŻI BAND'OĦRA Noti 1. L-espressjoni "ħalib" tfisser ħalib intier (mhux xkumat) jew ħalib parzjalment jew kompletament xkumat. 2. Għall-għanijiet ta' l-intestatura 0405: (a) it-terminu "butir" ifisser butir naturali, butir tax-xorrox jew butir rikostitwit (frisk, immellaħ jew misnieħ, inkluż butir fil-laned) derivat esklużivament minn ħalib, b'kontenut ta' xaħam ta' 80 % jew aktar iżda mhux aktar minn 95 % tal-piż, b'kontenut massimu ta' solidi mhux xaħam ta' 2 % tal-piż u b'kontenut massimu ta' ilma ta' 16 % tal-piż. Butir ma għandux ikollu emulsjonanti miżjudin, iżda jista' jkun fih klorur tas-sodju (melħ), ilwien ta' l-ikel, melħ newtralizzanti u kolturi ta' batterji li jipproduċu aċidu lattiku ma jagħmlux ħsara; (b) l-espressjoni "dlik (pejst) tal-ħalib" tfisser taħlita li tinfirex tat-tip ilma fiż-żejt, b'kontenut ta' xaħam tal-ħalib bħala l-uniku xaħam fil-prodott, b'kontenut ta' xaħam tal-ħalib ta' 39 % jew aktar iżda inqas minn 80 % tal-piż. 3. Prodotti magħmulin bil-konċentrazzjoni ta' xorrox u biż-żieda ta' ħalib jew xaħam tal-ħalib għandhom ikunu klassifikati bħala ġobon taħt l-intestatura 0406 sakemm ikollhom dawn it-tliet karatteristiċi: (a) kontenut ta' xaħam tal-ħalib, tal-piż tal-materjal xott, ta' 5 % jew aktar; (b) kontenut ta' materjal xott, bil-piż, ta' mill-inqas 70 % iżda mhux aktar minn 85 %; u (ċ) huma ffurmati jew jistgħu jingħataw forma. 4. Dan il-kapitolu ma jkoprix: (a) prodotti magħmulin mix-xorrox, li fihom iktar minn 95 % tal-piż lattosju, espress bħala lattosju anidru meqjus fuq il-materjal xott (intestatura 1702), jew (b) albumini (inklużi konċentrati ta' żewġ proteini tax-xorrox jew aktar, b'kontenut tal-piż ta' aktar minn 80 % proteini tax-xorrox, meqjusin fuq il-materjal xott) (intestatura 3502) jew globulini (intestatura 3504). Noti għas-subintestaturi 1. Għall-għanijiet tas-subintestatura 040410, l-espressjoni "xorrox modifikat" tfisser prodotti magħmulin minn kostitwenti tax-xorrox, jiġifieri xorrox li minnu tneħħew għal kollox jew parzjalment il-lattosju, il-proteini jew il-minerali, xorrox li miegħu żdiedu konstitwenti naturali tax-xorrox, u prodotti magħmulin bit-taħlit ta' konstitwenti naturali tax-xorrox. 2. Għall-għanijiet tas-subintestatura 040510, it-terminu "butir" ma jinkludix butir imnixxef jew butir semi-likwidu (ghee) (subintestatura 040590). Noti addizzjonali 1. Ir-rata ta' dazju applikabbli għal taħlitiet li jaqgħu taħt l-intestaturi 0401 sa 0406 għandha tkun kif ġej: (a) f'taħlitiet fejn wieħed mill-komponenti jagħmel għall-inqas 90 % tal-piż, għandha tapplika ir-rata applikabbli għal dak il-komponent; (b) f'taħlit ieħor, ir-rata applikabbli għandha tkun dik tal-komponent li jkollu l-ogħla ammont ta' dazju ta' l-importazzjoni. 2. Għall-għanijiet tas-subintestaturi 04069002 u 04069003, l-espressjoni "ġobnijiet sħaħ" tfisser ġobnijiet sħaħ b'dawn il-piżijiet netti: - Emmentaler: mhux inqas minn 60 kg iżda mhux aktar minn 130 kg, - Gruyère u Sbrinz: mhux inqas minn 20 kg iżda mhux aktar minn 45 kg, - Bergkäse: mhux inqas minn 20 kg iżda mhux aktar minn 60 kg, - Appenzell: mhux inqas minn 6 kg iżda mhux aktar minn 8 kg. KAPITOLU 5 PRODOTTI ĠEJJIN MINN ANNIMALI LI MHUMIEX SPEĊIFIKATI JEW INKLUŻI BAND'OĦRA Noti 1. Dan il-kapitolu ma jkoprix: (a) prodotti tajbin għall-ikel (ħlief imsaren, bżieżaq u stonki ta' annimali, sħaħ jew bċejjeċ minnhom, u demm ta' annimali, likwidu jew niexef); (b) ġlud (inklużi ferijiet), ħlief oġġetti ta' l-intestatura 0505 u bċejjeċ u skart simili ta' ġlud mhux proċessati ta' l-intestatura 0511 (Kapitolu 41 jew 43); (ċ) materjali ta' tessuti ta' annimali, ħlief krin u skart ta' krin (Taqsima XI), jew (d) għoqiedi jew trofof lesti għall-manifattura ta' xkupi u xkupilji (intestatura 9603). 2. Għall-għanijiet ta' l-intestatura 0501, it-tqassim ta' xagħar skond it-tul (sakemm it-trufijiet ta' l-għerq u t-trufijiet tal-ponot rispettivament mhumiex irranġati flimkien) m'għandux jitqies li huwa xogħol. 3. Matul in-nomenklatura, nejbiet ta' iljunfant, ipoppotamu, odobenu (walrus), narwal u ċingjal, qrun ta' rinoċeront u s-snien ta' l-annimali kollha huma meqjusin bħala "avorju". 4. Matul in-nomenklatura, l-espressjoni "krin" tfisser xagħar tal-krinieri jew tad-dnub ta' annimali ekwini jew ta' l-ifrat. TAQSIMA II PRODOTTI VEĠETALI Nota 1. F'din it-taqsima, it-terminu "gerbub" ifisser prodotti li kienu agglomerati jew direttament b'kompressjoni jew biż-żieda ta' materjal li jgħaqqad fi proporzjon li ma jaqbiżx it-3 % tal-piż. KAPITOLU 6 SIĠAR Ħajjin U PJANTI OĦRAJN; BASAL, GĦERUQ U BĦALHOM; FJURI MAQTUGĦIN U WERAQ ORNAMENTALI Noti 1. Suġġett għat-tieni parti ta' l-intestatura 0601, dan il-kapitolu jkopri biss siġar ħajjin u oġġetti (inklużi xitel veġetali) ta' tip li komunement issibhom fornuti minn ġenniena ta' l-imxietel jew mingħand tal-fjuri għat-tħawwil jew għal użu ornamentali; madankollu, ma jinkludix patata, basal, shallots, tewm u prodotti oħrajn tal-Kapitolu 7. 2. Kull riferenza fl-intestatura 0603 jew 0604 għal oġġetti ta' kull xorta għandha titqies li tinkludi riferenza għal bukketti, qfief bil-fjuri, kuruni tal-fjuri u oġġetti simili magħmulin kompletament jew parzjalment minn oġġetti ta' dak it-tip, mingħajr ma jitqiesu aċċessorji ta' materjali oħrajn. Madankollu, dawn l-intestaturi ma jinkludux collages u plakki dekorattivi simili ta' l-intestatura 9701. KAPITOLU 7 VEĠETALI U ĊERTI GĦERUQ U TUBERI TAJBIN GĦALL-IKEL Noti 1. Dan il-kapitolu ma jkoprix prodotti ta' għalf ta' l-intestatura 1214. 2. Fl-intestaturi 0709 sa 0712, il-kelma "veġetali" tinkludi faqqiegħ, tartuf, żebbuġ, kappar, qara', qara' aħmar, brunġiel, qamħ ħelu (Zea mays var. saccharata), frott tal-ġens Capsicum jew tal-ġens Pimenta, bużbież, tursin, sorfolja, stragun, krexxun u merdqux (Majorana hortensis jew Origanum majorana). 3. L-intestatura tkopri l-veġetali kollha nixfin tal-kwalitajiet li jaqgħu taħt l-intestaturi 0701 sa 0711, ħlief: (a) veġetali leguminużi nixfin, imqaxxrin (l-intestatura 0713); (b) qamħ ħelu fil-forom speċifikati fl-intestaturi 1102 sa 1104; (ċ) dqiq, pasta, trab, qxur, ħbub u gerbub tal-patata (l-intestatura 1105); (d) dqiq, pasta u trab tal-veġetali leguminużi nixfin ta' l-intestatura 0713 (l-intestatura 1106). 4. Madankollu, frott niexef jew mgħaffeġ jew mitħun tal-ġens Capsicum jew tal-ġens Pimenta huma esklużi minn dan il-kapitolu (l-intestatura 0904). Nota Addizzjonali 1. Għall-għanijiet tas-subintestatura 07141010, l-espressjoni "gerbub tad-dqiq u pasta" tfisser gerbub li minnu, meta jitferrex fl-ilma, almenu 95 % bil-piż jgħaddi minn passatur ta' drapp minsuġ minn wire tal-metall b'apertura ta' 2 mm, kalkulata fuq il-materjal xott. KAPITOLU 8 FROTT U ĠEWŻ TAJBIN GĦALL-IKEL; QOXRA TAL-FROTT TAĊ-ĊITRU JEW BETTIEĦ Noti 1. Dan il-kapitolu ma jkoprix frott u ġewż li mhumiex tajbin għall-ikel. 2. Frott u ġewż imkessħin għandhom ikunu klassifikati taħt l-istess intestaturi bħal frott u ġewż frisk korrispondenti. 3. Frott jew ġewż imnixxfin ta' dan il-kapitolu jistgħu jkunu parzjalment reidrati, jew trattati għal dawn l-għanijiet: (a) għal preservazzjoni jew stabilizazzjoni addizzjonali (eż. bi trattament ta' sħana moderata, bi trattament bil-kubrit, biż-żieda ta' aċidu żorbiku jew żorbat tal-potassju); (b) biex tittejjeb u tinżamm id-dehra tagħhom (eż. biż-żieda ta' żejt veġetali jew kwantitajiet żgħar ta' ġulepp tal-glukożju), sakemm iżommu l-karattru ta' frott niexef jew ta' ġewż niexef. Noti addizzjonali 1. Il-kontenut ta' zokkrijiet varji espressi bħala sukrożju (kontenut taz-zokkor) fil-prodotti klassifikati f'dan il-kapitolu jikkorrispondi mal-figura indikata b'rifrattometru (użat skond il-metodu spjegat fl-Anness għar-Regolament (KEE) Nru 558/93 f'temperatura ta' 20 °C u moltiplikata bil-fattur 0,95. 2. Għall-għanijiet tas-subintestaturi 08119011, 08119031 u 08119085, "frott tropikali" tfisser gwav, mang, mangostan, pawpaw (papaj), tamar ta' l-Indja, frott ta' l-anakardju, liċċi (litchi), frott tas-siġra tal-ħobż (jackfruit), frott tas-sapodilja, frott tal-passjoni, karambola u pitaħaja. 3. Għall-għanijiet tas-subintestaturi 08119011, 08119031, 08119085, 08129070 u 08135031, "ġewż" tropikali tfisser ġewż ta' l-Indi, ġewż ta' l-anakardju, ġewż tal-Brażil, areka (jew betel), kola u makadamja. KAPITOLU 9 KAFÈ, TÈ, MATÈ U ĦWAWAR Noti 1. Taħlit tal-prodotti ta' l-intestaturi 0904 sa0910 għandhom ikunu klassifikati hekk: (a) taħlit ta' żewġ prodotti jew aktar mill-istess intestatura għandhom jiġu klassifikati taħt dik l-intestatura; (b) taħlit ta' żewġ prodotti jew aktar minn intestaturi differenti għandhom jiġu klassifikati taħt l-intestatura 0910. Iż-żieda ta' sustanzi oħrajn mal-prodotti ta' l-intestaturi 0904 sa 0910 (jew mat-taħlit imsemmijin fil-paragrafi (a) jew (b) fuq) ma għandhiex teffettwa l-klassifika tagħhom, sakemm it-taħlit li jirriżulta iżomm il-karattru essenzjali ta' l-oġġetti ta' dawk l-intestaturi. Inkella, dawn it-taħlit ma humiex klassifikati taħt dan il-kapitolu; dawk li jikkostitwixxu kondiment imħallat jew taħwir imħallat jiġu klassifikati taħt l-intestatura 2103. 2. Dan il-kapitolu ma jkoprix il-kubeb (Piper cubeba) jew prodotti oħrajn ta' l-intestatura 1211. Nota Addizzjonali 1. Ir-rata ta' dazju applikabbli għal taħlit imsemmi fin-nota 1(a) għandha tkun dik applikabbli għall-komponent li jkollu l-ogħla rata ta' dazju. KAPITOLU 10 ĊEREALI Noti 1. (a) Il-prodotti speċifikati fl-intestaturi ta' dan il-kapitolu għandhom jiġu klassifikati f'dawk l-intestaturi biss jekk il-ħbub tal-qmuħ qegħdin hemm, sew fis-sbula jew fuq iz-zokk inkella le. (b) Il-kapitolu ma jkoprix ħbub ta' qmuħ li tqaxxru jew inħadmu mod ieħor. Iżda, ross, imnaddaf, mitħun, illustrat, igglejżjat, mogħti nofs tgħollija (parboiled) jew imfarrak, jibqa' klassifikat taħt l-intestatura 1006. 2. L-intestatura 1005 ma tkoprix qamħ ħelu (Kapitolu 7). Nota għas-Subintestatura 1. It-terminu "qamħ durum" ifisser qamħ ta' l-ispeċi Triticum durum u l-ibridi ġejjin mit-taħlit inter-speċifiku tar-razza Triticum durum li jkollhom l-istess numru ta' kromosomi (28) bħal dik l-ispeċi. Noti addizzjonali 1. Dawn it-termini għandhom ifissru kif assenjat lilhom hawn taħt: (a) "ross tal-ħabba tonda" (subintestaturi 10061021, 10061092, 10062011, 10062092, 10063021, 10063042, 10063061 u 10063092): ross, il-ħbub tiegħu mhux itwal minn 5,2 mm u proporzjon tul/ħxuna inqas minn 2; (b) "ross tal-ħabba mezzana" (subintestaturi 10061023, 10061094, 10062013, 10062094, 10063023, 10063044, 10063063 u 10063094): ross, il-ħbub tiegħu itwal minn 5,2 mm iżda mhux itwal minn 6,0 mm u proporzjon tul/ħxuna inqas minn 3; (ċ) "ross tal-ħabba twila" (subintestaturi 10061025, 10061027, 10061096, 10061098, 10062015, 10062017, 10062096, 10062098, 10063025, 10063027, 10063046, 10063048, 10063065, 10063067, 10063096 u 10063098): ross, il-ħbub tiegħu itwal minn 6,0 mm; (d) "ross għadu fil-ħliefa (paddy)"(subintestaturi 10061021, 10061023, 10061025, 10061027, 10061092, 10061094, 10061096 u 10061098): ross li baqa' bil-ħliefa wara d-dris; (e) "ross bla ħliefa" (subintestaturi 10062011, 10062013, 10062015, 10062017, 10062092, 10062094, 10062096 u 10062098): ross li minnu tneħħiet biss il-ħliefa. Eżempji ta' ross li jaqa taħt din id-definizzjoni huwa dak bid-deskrizzjonijiet kummerċjali "brown rice", "cargo rice", "loonzain" u "riso sbramato"; (f) "ross nofsu mitħun" (subintestaturi 10063021, 10063023, 10063025, 10063027, 10063042, 10063044, 10063046 u 10063048): ross li minnu tneħħew il-ħliefa, biċċa min-nibbieta u s-saffi ta' barra tal-perikarpu, kollha jew parti minnhom, iżda mhux is-saffi ta' ġewwa; (g) "ross mitħun kollu" (subintestaturi 10063061, 10063063, 10063065, 10063067, 10063092, 10063094, 10063096 u 10063098): ross li minnu tneħħew il-ħliefa, is-saffi kollha ta' barra u ta' ġewwa tal-perikarpu, in-nibbieta kollha fil-każ ta' ross tal-ħabba twila jew mezzana, u għallanqas parti minnha fil-każ ta' ross tal-ħabba tonda, iżda li fih jistgħu jibqgħu s-strijaturi bojod lonġitudinali fuq mhux iktar minn 10 % tal-ħbub; (h) "ross imfarrak" (subintestatura 100640): frak tal-ħbub mhux itwal minn tliet kwarti tat-tul medju tal-ħabba sħiħa. 2. Ir-rata ta' dazju applikabbli għal taħlit ta' dan il-kapitolu għandha tkun kif ġej: (a) f'taħlit meta wieħed mill-komponenti jirrappreżenta għallinqas 90 % tal-piż, tapplika ir-rata applikabbli għal dak il-komponent; (b) f'taħlit ieħor, ir-rata applikabbli għandha tkun dik tal-komponent li jirriżulta li jkollu l-ogħla ammont ta' dazju ta' importazzjoni. KAPITOLU 11 PRODOTTI TA' L-INDUSTRIJA TAT-TĦIN; MALT; LAMTI; INULINA; GLUTINA TAL-QAMĦ Noti 1. Dan il-kapitolu ma jkoprix: (a) malt inkaljat offrut bħala sostitut tal-kafè (intestatura 0901 jew 2101); (b) dqiq, xgħir u barli mitħun oħxon (groats), pasti jew lamti ta' l-intestatura 1901 ippreparati; (ċ) cornflakes u prodotti oħrajn ta' l-intestatura 1904; (d) veġetali, ippreparati jew preservati, ta' l-intestatura 2001, 2004 jew 2005; (e) prodotti farmaċewtiċi (Kapitolu 30); jew (f) lamti bil-karatteristiċi ta' preparazzjonijiet ta' fwejjaħ, kosmetiċi jew tat-twaletta (Kapitolu 33. 2. (A) Prodotti mit-tħin taċ-ċereali mniżżlin fit-tabella hawn taħt jaqgħu taħt din l-intestatura jekk ikollhom, fil-piż tal-prodott xott: (a) kontenut ta' lamtu (determinat bil-metodu modifikat polarimetriku Ewers) aktar minn dak indikat fil-kolonna 2; u (b) kontenut ta' rmied (wara t-tnaqqis ta' xi minerali miżjudin) mhux aktar minn dak indikat fil-kolonna 3. Inkella, jaqgħu taħt l-intestatura 2302. Iżda, nibbieta ta' ċereali, sħiħa, irromblata, mqatta' rqiq jew mitħuna, hija dejjem klassifikata taħt l-intestatura 1104. (B) Prodotti li jaqgħu taħt dan il-kapitolu skond id-disposizzjonijiet ta' hawn fuq għandhom jiġu klassifikati taħt l-intestaturi 1101 jew 1102 jekk il-perċentwali li jgħaddi minn passatur ta' drapp ta' wire ta' metall minsuġ bl-apertura indikata fil-kolonna 4 jew 5 ma tkunx inqas, bil-piż, minn dik li tidher ħdejn iċ-ċereali konċernat. Inkella, huma jaqgħu taħt l-intestatura 1103 jew 1104. Ċereali | Kontenut ta' lamtu | Kontenut ta' rmied | Rata li tgħaddi minn passatur b'apertura ta' | 315 mikrometri (mikrons) | 500 mikrometri (mikrons) | (1) | (2) | (3) | (4) | (5) | Qamħ u segala | 45 % | 2,5 % | 80 % | — | Barli | 45 % | 3 % | 80 % | — | Ħafur | 45 % | 5 % | 80 % | — | Qamħirrum u qamħ sorgu | 45 % | 2 % | — | 90 % | Ross | 45 % | 1,6 % | 80 % | — | Buckwheat | 45 % | 4 % | 80 % | — | Ċereali oħrajn | 45 % | 2 % | 50 % | — | 3. Għall-għanijiet ta' l-intestatura 1103, it-termini "xgħir u barli mitħun oħxon (groats)" u "pasti" jfissru prodotti miksubin mill-frammentazzjoni ta' ħbub ta' ċereali, li minnhom: (a) fil-każ ta' prodotti ta' qamħirrum, għallinqas 95 % bil-piż jgħaddi minn passatur ta' drapp ta' wire ta' metall minsuġ b'apertura ta' 2 mm; (b) fil-każ ta' prodotti oħrajn taċ-ċereali, għallinqas 95 % bil-piż jgħaddi minn passatur ta' drapp ta' wire ta' metall minsuġ b'apertura ta' 1,25 mm. Noti addizzjonali 1. Ir-rata ta' dazju applikabbli għal taħlit ta' dan il-kapitolu għandha tkun kif ġej: (a) f'taħlit meta wieħed mill-komponenti jirrappreżenta għallinqas 90 % tal-piż, tapplika r-rata applikabbli għal dak il-komponent; (b) f'taħlit ieħor, ir-rata applikabbli għandha tkun dik tal-komponent li jirriżulta fl-ogħla ammont ta' dazju ta' importazzjoni. 2. Għall-għanijiet ta' l-intestatura 1106, it-termini "dqiq", "pasta" u "trab" ifissru prodotti (ħlief ġewż ta' l-Indi mqadded imqatta' bċejjeċ), u miksubin bit-tħin jew xi proċess ta' frammentazzjoni ieħor minn veġetali leguminużi mnixxfin ta' l-intestatura 0713, minn sagu jew għeruq jew tuberi ta' l-intestatura 0714 jew minn prodotti tal-Kapitolu 8, li minnhom: (a) fil-każ ta' veġetali leguminużi mnixxfin, sagu, għeruq, tuberi u prodotti tal-Kapitolu 8 (ħlief ġewż ta' l-intestaturi 0801 u 0802), għallinqas 95 % tal-piż jgħaddi minn passatur ta' drapp ta' wire ta' metall minsuġ b'apertura ta' 2 mm; (b) fil-każ ta' ġewż ta' l-intestaturi 0801 u 0802, għallinqas 50 % tal-piż jgħaddi minn passatur ta' drapp ta' wire ta' metall minsuġ b'apertura ta' 2,5 mm. KAPITOLU 12 ŻRIERAGĦ U FROTT ŻEJTNIN; DIVERSI QMUĦ, ŻRIERAGĦ U FROTT; PJANTI INDUSTRIJALI JEW MEDIĊINALI; TIBEN U MAGĦLEF Noti 1. L-intestatura 1207 tapplika, fost l-oħrajn, għal ġewż tal-palm u qlub tagħhom, żerriegħa tal-qoton, żerriegħa taż-żejt ir-riġnu, ġulġlien, żerriegħa tal-mustarda, għosfor, żerriegħa tal-peprin u ġewż tax-shea (karite). Ma tapplikax għall-prodotti ta' l-intestatura 0801 jew 0802 jew għaż-żebbuġ (Kapitolu 7 jew 20). 2. L-intestatura 1208 tapplika mhux biss għal dqiq u pasti li ma tneħħilhomx ix-xaħam iżda ukoll għal dqiq u pasti li tneħħilhom parti mix-xaħam jew li tneħħilhom ix-xaħam kollu u reġgħu ġew kompletament jew parzjalment mimlijin bix-xaħam/żjut oriġinali tagħhom. Ma tapplikax, iżda, għal fdalijiet ta' l-intestaturi 2304 sa 2306. 3. Għall-għanijiet ta' l-intestatura 1209, żrieragħ tal-pitravi, tal-ħaxix u ta' erbaċej oħrajn, żrieragħ ta' fjuri ornamentali, żrieragħ ta' veġetali, żrieragħ ta' siġar tal-foresta, żrieragħ ta' siġar tal-frott, żrieragħ ta' ġulbiena (ħlief dawk ta' l-ispeċi Vicia faba) jew ta' lupini għandhom jitqiesu bħala "żrieragħ ta' kwalità użata għaż-żriegħ". L-intestatura 1209, iżda, ma tapplikax għal dawn li ġejjin, anke jekk għaż-żriegħ: (a) veġetali leguminużi jew qamħ ħelu (Kapitolu 7); (b) ħwawar u prodotti oħrajn tal-Kapitolu 9; (ċ) ċereali (Kapitolu 10); jew (d) prodotti ta' l-intestaturi 1201 sa 1207 jew 1211. 4. L-intestatura 1211 tapplika, fost l-oħrajn, għal dawn il-pjanti jew partijiet minnhom: ħabaq, fidloqqom, ġinseng, issopu, għud is-sus, l-ispeċi kollha tan-nagħniegħ, klin, fejġel, salvja u assenzju. L-intestatura 1211, iżda, ma tapplikax għal: (a) dwiewi tal-Kapitolu 30; (b) preparazzjonijiet ta' fwejjaħ, kosmetiċi jew tat-twaletta tal-Kapitolu 33; jew (ċ) insettiċidi, funġiċidi, erbiċidi, disinfettanti u prodotti simili ta' l-intestatura 3808. 5. Għall-għanijiet ta' l-intestatura 1212, it-terminu "alka tal-baħar u alki oħrajn" ma jinkludix: (a) mikro-organiżmi b'ċellula waħda mejtin ta' l-intestatura 2102; (b) kolturi ta' mikro-organiżmi ta' l-intestatura 3002; jew (ċ) fertilizzanti ta' l-intestatura 3101 jew 3105. Nota għas-Subintestatura 1. Għall-għanijiet tas-subintestatura 120510, l-espressjoni "lift jew żerriegħa tal-kolza b'aċidu eruċiku baxx" tfisser lift jew żerriegħa tal-kolza li jirrendu żejt fiss li jkun fih kontenut ta' aċidu eruċiku anqas minn 2 % tal-piż u li jirrendu komponent solidu li jkun fih anqas minn 30 mikromoli ta' gluwkosinolati kull gramma. KAPITOLU 13 GOMMALAKKA; GOMOM, RAŻI, U LINEF U ESTRATTI VEĠETALI OĦRAJN Nota 1. L-intestatura 1302 tapplika, fost l-oħrajn, għal estratt ta' għud is-sus u estratt ta' pyrethrum, estratt tal-ħops, estratt ta' sabbara (aloe) u ta' loppju. L-intestatura ma tapplikax għal: (a) estratt ta' għud is-sus li jkun fih aktar minn 10 % mill-piż ta' sukrożju jew li jkun preżentat bħala ħelu (intestatura 1704); (b) estratt tal-malt (intestatura 1901); (ċ) estratti ta' kafè, tè jew matè (intestatura 2101); (d) linef jew estratti veġetali li jikkostitwixxu xorb alkoħoliku (Kapitolu 22); (e) ganfra, gliċirriżina u prodotti oħrajn ta' l-intestatura 2914 jew 2938; (f) konċentrati ta' tiben tal-peprin li ma jkunx fihom alkalojdi inqas minn 50 % tal-piż (intestatura 2939); (g) medikamenti ta' l-intestatura 3003 jew 3004 jew reaġenti ta' l-igruppar tad-demm (intestatura 3006); (h) estratti għall-ikkunzar jew għaż-żebgħa (intestatura 3201 jew 3203); (i) żjut essenzjali, konkos, assoluti, reżinojdi, oleoreżini estratti, distillati milwiema jew taħlitiet milwiema ta' żjut essenzjali jew preparazzjonijiet ibbażati fuq sustanzi fragranti ta' kwalità użata għall-manifattura tax-xorb (Kapitolu 33); jew (j) gomma naturali, balata, guttaperka, guayule, ħalib tas-sapodilja jew gomom naturali simili (intestatura 4001). KAPITOLU 14 MATERJALI VEĠETALI TAT-TRIZZA; PRODOTTI VEĠETALI LI MHUMIEX IMSEMMIJIN JEW INKLUŻI BAND'OĦRA Noti 1. Dan il-kapitolu ma jkoprix dawn il-prodotti li għandhom jiġu klassifikati taħt it-Taqsima XI: materjali veġetali jew fibri ta' materjali veġetali ta' kwalità użata primarjament għall-manifattura tat-tessuti, b'kull mod li jistgħu jkunu ppreparati, jew materjali veġetali oħrajn li kienu trattat b'mod li jistgħu jintużaw biss bħala materjali tessili. 2. L-intestatura 1401 tapplika, fost l-oħrajn, għal bambù (kemm jekk maqsum, issegat mit-tul, maqtugħ għall-qies, ittondjat fit-truf, ibbliċjat, trattat biex ma jaqbadx, illustrat jew miżbugħ), żafżaf maqsum, qasab u bħalu, għal qlub tal-kannadindja u għal kannadindja imċarrta jew maqsuma. L-intestatura ma japplikax għal injam magħmul mil-laqx (chipwood) (intestatura 4404). 3. L-intestatura 1402 ma tapplikax għal ċana rqiqa (wood wool) (intestatura 4405). 4. L-intestatura 1403 ma tapplikax għal għoqod jew troffi għall-manifattura ta' xkupi u xkupilji (intestatura 9603). TAQSIMA III XAĦMIJIET U ŻJUT TA' ANNIMALI JEW ĦXEJJEX U PRODOTTI MILL-QSIM TAGĦHOM; XAĦMIJIET IPPREPARATI TAJBIN GĦALL-IKEL; XAMGĦAT TA' ANNIMALI JEW ĦXEJJEX KAPITOLU 15 XAĦMIJIET U ŻJUT TA' ANNIMALI JEW ĦXEJJEX U PRODOTTI MILL-QSIM TAGĦHOM; XAĦMIJIET IPPREPARATI TAJBIN GĦALL-IKEL; XAMGĦAT TA' ANNIMALI JEW ĦXEJJEX Noti 1. Dan il-kapitolu ma jkoprix: (a) xaħam tal-majjal jew xaħam tat-tjur ta' l-intestatura 0209; (b) butir, xaħam u żejt tal-kawkaw (intestatura 1804); (ċ) preparazzjonijiet li jittieklu li fihom aktar minn 15 % bil-piż tal-prodotti ta' l-intestatura 0405 (ġeneralment, Kapitolu 21); (d) fdal li ma dabx (intestatura 2301) jew fdalijiet ta' l-intestaturi 2304 sa 2306; (e) aċidi xaħmin, xamgħat ippreparati, medikamenti, żebgħa, verniċi, sapun, preparazzjonjiet ta' fwejjaħ, kosmetiċi jew tat-twaletta, żjut sulfonati jew oġġetti oħrajn tat-Taqsima VI; jew (f) gomma (factice) meħuda miż-żjut (intestatura 4002). 2. L-intestatura 1509 ma tapplikax għaż-żjut miksubin miż-żebbuġ b'estrazzjoni b'solventi (intestatura 1510). 3. L-intestatura 1518 ma tkoprix xaħmijiet jew żjut jew il-frazzjonijiet tagħhom, snaturati biss, li għandhom jiġu klassifikati taħt l-intestatura xierqa ghax-xaħmijiet u żjut u frazzjonijiet korrespondenti tagħhom mhux snaturati. 4. Sapun sempliċi (soap-stock), tartru u residwi taż-żejt, żift ta' l-istearina, żift tal-gliċerol u residwi tax-xaħam tas-suf jaqgħu taħt l-intestatura 1522. Nota għas-subintestatura 1. Għall-għanijiet tas-subintestaturi 151411 u 151419, l-espressjoni "lift jew żerriegħa tal-kolza b'aċidu eruċiku baxx" tfisser iż-żejt fiss li jkun fih kontenut ta' aċidu eruċiku anqas minn 2 % tal-piż. Noti addizzjonali 1. Għall-għanijiet tas-subintestaturi 150710, 150810, 15100010, 151110, 151211, 151221, 151311, 151321, 151411, 151491, 151511, 151521, 15155011, 15155019, 15159021, 15159029, 15159040 sa 15159059 u 15180031: (a) żjut veġetali fissi, fluwidi jew solidi, miksubin bil-pressa, għandhom jitqiesu bħala "mhux raffinati" jekk ma jkunux għaddew minn proċessar ieħor ħlief: - tferrigħ minn kontenitur għal ieħor (dekantazzjoni) fil-limiti normali taż-żmien, - ċentrifugazzjoni jew filtrazzjoni, sakemm, biex ikunu separati ż-żjut mill-konstitwenti solidi tagħhom kienu użati biss forza mekkanika, bħall-gravità, pressa jew forza ċentrifuga (mingħajr xi proċess ta' filtrazzjoni b'assorbiment jew xi proċess ieħor fiżiku jew kimiku); (b) żjut veġetali fissi, fluwidi jew solidi, miksubin b'estrazzjoni għandhom jibqgħu jitqiesu li huma "mhux raffinati" meta ma jistgħux jintgħarfu, mill-lewn, mir-riħa jew mit-togħma, lanqas minn proprjetajiet analitiċi speċjali rikonoxxuti, minn żjut u xaħmijiet miksubin bil-pressa; (ċ) l-espressjoni "żejt mhux raffinat" għandha tittieħed li jkopri ukoll żejt tas-sojja iddegommat u żejt taż-żerriegħa tal-qoton li minnu jkun tneħħa l-gossipol. 2. A. L-intestaturi1509 u 1510 ikopru biss żjut miksubin biss mit-trattament taż-żebbuġ, li l-karatteristiċi analitiċi tal-kontenut ta' l-aċidu xaħmi tagħhom - determinat bil-metodi stabbiliti fl-Annessi V, X-A u X-B għar-Regolament (KEE) Nru 2568/91 - u l-kontenut ta' sterol huma kif ġej: Tabella I Kompożizzjoni ta' aċidu xaħmi bħala perċentwali ta' l-aċidi xaħmin kollha Aċidi xaħmin | Perċentwali ta' aċidi xaħmin | Aċidu miristiku | ≤ 0,05 | Aċidu linoleniku | ≤ 0,9 | Aċidu arankidiku | ≤ 0,6 | Aċidu eikosenoiku | ≤ 0,4 | Aċidu beheniku [73] | ≤ 0,3 | Aċidu linjoċeriku | ≤ 0,2 | Tabella II Kontenut ta' sterol bħala perċentwali ta' l-isteroli kollha Sterol | Perċentwali ta' sterol | Kolesterol | ≤ 0,5 | Brassikcasterol [74] | ≤ 0,1 | Kampesterol | ≤ 4,0 | Stigmasterol [75] | < Kampesterol | Betasitosterol [76] | ≥ 93,0 | Delta-7-Stigmasterol | ≤ 0,5 | L-intestaturi 1509 u 1510 ma jkoprux żejt taż-żebbuġ mibdul kemikament (b'mod partikolari żejt taż-żebbuġ riesterifikat) u taħlitiet ta' żejt taż-żebbuġ ma' żjut oħrajn. Il-preżenza ta' żejt taż-żebbuġ riesterifikat jew ta' żjut oħrajn tkun żgurata bil-metodi stabbiliti fl-Anness VII għar-Regolament (KEE) Nru 2568/91. B. Is-subintestatura 150910 tkopri biss żjut taż-żebbuġ definiti fit-Taqsimiet I u II miksubin biss bl-użu ta' mezzi kimiċi jew mezzi oħrajn fiżiċi taħt kondizzjonijiet, u partikolarment kondizzjonijiet termiċi, li ma jwasslux għad-deterjorazzjoni taż-żejt, u li ma għaddew minn ebda trattament għajr ħasil, tferrigħ minn kontenitur għal ieħor (dekantazzjoni), ċentrifugazzjoni jew filtrazzjoni. Żjut miksubin minn żebbuġ bl-użu ta' solventi jaqgħu taħt l-intestatura 1510. I. Għall-għanijiet tas-subintestatura 15091010, "żejt taż-żebbuġ verġni lampanti", hi x'inhi l-aċidità tiegħu, ifisser żejt taż-żebbuġ: (a) b'kontenut ta' xama' mhux ogħla minn 300 mg/kg; (b) b'kontenut ta' eritrodjol u uvaol mhux ogħla minn 4,5 %; (ċ) b'kontenut f'aċidi xaħmin saturati f'pożizzjoni-2 fit-trigliċeridi mhux ogħla minn 1,3 %; trans- (d) b'għadd ta' isomeri transoleiċi mhux ogħla minn 0,10 % u għadd ta' isomeri translinoleiċi + translinoleniċi mhux ogħla minn 0,10 %; (e) b'kontenut ta' stigmastadeina mhux ogħla minn 0,50 mg/kg; (f) b'differenza bejn l-HPLC u kontenut teoretiku ta' trigliċeridi b'ECN42 ta' 0,3 jew inqas; u (g) b'waħda jew aktar minn dawn il-karatteristiċi: 1. numru perossidu ikbar minn 20 meq O2/kg; 2. kontenut f'solventi volatili aloġenati ikbar minn 0,2 mg/kg jew ikbar minn 0,1 mg/kg għal kull solvent individwali; 3. koeffiċjent ta' tifi K270 ogħla minn 0,25 u, wara trattament taż-żejt b'alumina attivata, mhux ogħla minn 0,11. Fil-fatt, xi żjut li fihom kontenut ħieles minn aċidu xaħmi, magħruf bħala aċidu oleiku, ta' aktar minn 3,3 g kull 100 g jistgħu, wara li jgħaddu minn alumina attivata skond il-metodu stipulat fl-Anness IX għar-Regolament (KEE) Nru 2568/91, ikollhom koeffiċjent ta' tifi K270 ogħla minn 0,10. Hekk, wara newtralizzazzjoni u tneħħija tal-kuluri fil-laboratorju skond il-metodu stipulat fl-Anness XIII għar-Regolament imsemmi qabel, għandhom ikollhom dawn il-karatteristiċi: - koeffiċjent ta' tifi K270 mhux ogħla minn 1,20; - varjazzjoni ta' koeffiċjent ta' tifi (ΔK) fir-reġjun ta' 270 nm, ogħla minn 0,01 iżda mhux ogħla minn 0,16, i.e.: ΔK | = K m – 0,5 (K m – 4 + K m + 4) | K m | = ko-effiċjent ta' tifi f'tul ta' mewġa tal-massimu tal-kurva ta' l-assorbiment fir-reġjun ta' 270 nm, u | K m – 4 u K m + 4 | = ko-effiċjent ta' tifi f'tul ta' mewġa 4 nm anqas u ogħla mit-tul ta' mewġa K m; | 4. karatteristiċi organoleptiċi li juru medjan ta' difetti ogħla minn 6,0 skond l-Anness XII għar-Regolament (KEE) Nru 2568/91; II. Għall-għanijiet tas-subintestatura 15091090, "żejt verġni" jfisser żejt taż-żebbuġ b'dawn il-karatteristiċi: (a) kontenut ta' aċidu, magħruf bħala aċidu oleiku, mhux ogħla minn 3,3 g kull 100 g; (b) numru perossidu mhux ikbar minn 20 meq O2/kg; (ċ) kontenut ta' xama' mhux aktar minn 250 mg/kg; (d) kontenut f'solventi volatili aloġenati mhux ikbar minn 0,2 mg/kg jew ikbar minn 0,1 mg/kg għal kull solvent; (e) koeffiċjent ta' tifi K270 mhux ogħla minn 0,25 u, wara trattament taż-żejt b'alumina attivata, mhux ogħla minn 0,10; (f) varjazzjoni ta' koeffiċjent ta' tifi (ΔK) fir-reġjun ta' 270 nm, mhux ogħla minn 0,01; (g) karatteristiċi organoleptiċi li juru medjan ta' difetti mhux ogħla minn 6,0 skond l-Anness XII għar-Regolament (KEE) Nru 2568/91; (h) kontenut ta' eritrodjol u uvaol mhux aktar minn 4,5 %; (i) kontenut f'aċidi xaħmin saturati f'pożizzjoni-2 fit-trigliċeridi mhux ogħla minn 1,3 %; (j) b'għadd ta' isomeri transoleiċi mhux ogħla minn 0,05 % u għadd ta' isomeri translinoleiċi + translinoleniċi mhux ogħla minn 0,05 %; (k) b'kontenut ta' stigmastadeini mhux ogħla minn 0,15 mg/kg; (l) b'differenza bejn l-HPLC u kontenut teoretiku ta' trigliċeridi b'ECN42 ta' 0,2 jew inqas. Ċ. Is-subintestatura 150990 tkopri żejt taż-żebbuġ akkwistat bit-trattament ta' żjut taż-żebbuġ tas-subintestaturi 15091010 u/jew 15091090, kemm jekk imħalltin ma' żejt taż-żebbuġ verġni ukoll jekk le, b'dawn il-karatteristiċi: (a) kontenut ta' aċidu, magħruf bħala aċidu oleiku, mhux aktar minn 1,5 g għal 100 g; (b) kontenut ta' xema' mhux aktar minn 350 mg/kg; (ċ) koeffiċjent ta' tifi K270 mhux ogħla minn 1,0; (d) varjazzjoni ta' koeffiċjent ta' tifi (ΔK), fir-reġjun ta' 270 nm, mhux ogħla minn 0,13; (e) kontenut ta' eritrodjol u uvaol mhux aktar minn 4,5 %; (f) kontenut f'aċidi xaħmin saturati f'pożizzjoni-2 fit-trigliċeridi mhux ogħla minn 1,5 %; (g) l-għadd ta' isomeri transoleiċi mhux ogħla minn 0,20 % u l-għadd ta' transoleiċi + isomeri transoleiċi mhux ogħla minn 0,30 %; (h) b'differenza bejn l-HPLC u kontenut teoriku ta' trigliċeridi b'ECN42 ta' 0,3 jew inqas. D. Għall-għanijiet tas-subintestatura 15100010, "żjut mhux raffinati" tfisser żjut, partikolarment żjut mir-residwi taż-żebbuġ, b'dawn il-karatteristiċi: (a) kontenut ta' aċidu, magħruf bħala aċidu oleiku, mhux aktar minn 0,5 g kull 100 g; (b) kontenut ta' eritrodjol u uvaol ogħla minn 4,5 %; (ċ) kontenut f'aċidi xaħmin saturati f'pożizzjoni-2 fit-trigliċeridi mhux ogħla minn 1,8 %; (d) l-għadd ta' isomeri transoleiċi mhux ogħla minn 0,20 % u l-għadd ta' transoleiċi + isomeri transoleiċi mhux ogħla minn 0,10 %; (e) b'differenza bejn l-HPLC u kontenut teoriku ta' trigliċeridi b'ECN42 ta' 0,6 jew inqas. E. Is-subintestatura 15100090 tkopri żjut miksubin bit-trattament ta' żjut tas-subintestatura 15100010, kemm jekk imħalltin ma' żejt taż-żebbuġ verġni ukoll jekk le, u żjut mingħajr il-karatteristiċi taż-żjut imsemmijin fin-noti addizzjoinali 2 B, 2 Ċ u 2 D. Żjut taħt dan is-subintestatura irid ikollhom kontenut ta' aċidi xaħmin saturati f'pożizzjoni-2 fit-trigliċeridi mhux ogħla minn 2,0 %; għadd ta' isomeri translinoleiċi taħt l-0,4 % u isomeri translinoleiċi + translinoleniċi mhux ogħla minn 0,35 % u b'differenza bejn l-HPLC u kontenut teoretiku ta' trigliċeridi b'ECN42 li ma jaqbiżx il-0.5. 3. Is-subintestaturi 15220031 u 15220039 ma jkoprux: (a) fdal li jibqgħu mit-trattament ta' sustanzi xaħmin li fihom żejt b'indiċi ta' jodju, stabbilit skond il-metodu stipulat fl-Anness XVI tar-Regolament (KEE) Nru 2568/91, anqas minn 70 jew ogħla minn 100; (b) fdal li jibqgħu mit-trattament ta' sustanzi xaħmin li fihom żejt b'indiċi ta' jodju ogħla minn 70 jew anqas minn 100, meta l-quċċata ta' l-area li tirrappreżenta l-volum li jżomm ta' betasitosterol [77], stabbilit skond l-Anness V tar-Regolament (KEE) Nru 2568/91, huwa anqas minn 93,0 % ta' l-qċaċet ta' l-area kollha ta' sterol. 4. Il-metodi analitiċi biex jiġu stabbiliti l-karatteristiċi tal-prodotti msemmijin fuq huma dawk stipulati fl-Annessi tar-Regolament (KEE) Nru 2568/91. Għalhekk, wieħed irid iqis ukoll in-noti f'qiegħ il-paġni ta' l-Anness I għar-Regolament. TAQSIMA IV PREPARAZZJONIJIET TA' L-IKEL; XORB, SPIRTI U ĦALL; TABAKK U SOSTITUTI MANIFATTURATI TAT-TABAKK Nota 1. F'din it-taqsima, it-terminu "gerbub" (pellets) ifisser prodotti li kienu mgħaqqdin kemm direttament b'kompressjoni jew biż-żieda ta' materjal li jgħaqqad fi proporzjon mhux ogħla minn 3 % tal-piż. KAPITOLU 16 PREPARAZZJONIJIET TA' LAĦAM, TA' Ħut JEW TA' KRUSTAĊEJ, MOLLUSKI JEW INVERTEBRATI AKKWATIĊI OĦRAJN Noti 1. Dan il-kapitolu ma jkoprix laħam, fdal tal-laħam, ħut, krustaċej, molluski jew invertebrati akkwatiċi oħrajn, imħejjija u ppreservati bil-proċessi speċifikati fil-Kapitolu 2 jew 3 jew l-intstatura 0504. 2. Preparazzjonijiet ta' l-ikel jaqgħu taħt dan il-kapitolu sakemm ikollhom aktar minn 20 % tal-piż f'zalzett, laħam, fdal tal-laħam, demm, ħut jew krustaċej, molluski jew invertebrati akkwatiċi oħrajn, jew kull taħlita tagħhom. Meta l-preparazzjoni jkun fiha tnejn jew aktar mill-prodotti msemmijin fuq, hija tkun klassifikata fl-intestatura tal-Kapitolu 16 li jikkorrispondi għall-komponent jew komponenti li jippredominaw fil-piż. Dawn id-dispożizzjonijiet ma japplikawx għall-prodotti mimlijin ta' l-intestatura 1902 jew għall-preparazzjonijiet ta' l-intestatura 2103 jew 2104. Għal preparazzjonijiet li fihom fwied, id-dispożizzjonijiet tat-tieni sentenza ma japplikawx biex ikunu determinati s-subintestaturi taħt l-intestatura 1601 jew 1602. Noti għas-subintestatura 1. Għall-għanijiet tas-subintestatura 160210, l-espressjoni "preparazzjonijiet omoġenizzati" tfisser preparazzjonijiet ta' laħam, fdal tal-laħam jew demm, omoġenizzati fin, imqegħdin għal bejgħ bl-imnut bħala ikel tat-trabi jew għal għanijiet dietetiċi, f'kontenituri ta' piż nett mhux aktar minn 250 g. Biex tiġi applikata din it-tifsira, ma għandhomx jitqiesu kwantitajiet żgħar ta' xi ingredjenti li setgħu kienu miżjudin mal-preparazzjoni għat-tħawwir, preservazzjoni jew għanijiet oħrajn. Dawn il-preparazzjonijiet jistgħu jkun fihom kwantità żgħira ta' bċejjeċ viżibbli ta' laħam jew fdal tal-laħam. Dan is-subintestatura tieħu preċedenza fuq is-subintestaturi l-oħrajn kollha ta' l-intestatura 1602. 2. Il-ħut u l-krustaċej speċifikati fis-subintestaturi ta' l-intestatura 1604 jew 1605 taħt l-ismijiet komuni tagħhom biss, huma ta' l-istess speċi bħal dawk imsemmijin fil-Kapitolu 3 taħt l-istess isem. Noti addizzjonali 1. Għall-għanijiet tas-subintestaturi 16023111, 16023211, 16023921, 16025010, 16029061, 16029072 u 16029074 , it-terminu "nejjin" japplika għal prodotti li ma kienux suġġetti għal xi trattament ta' sħana jew li kienu suġġetti għal trattament ta' sħana mhux biżżejjed biex jiżgura l-koagulazzjoni ta' proteini tal-laħam fil-prodott sħiħ kollu u li, għalhekk, fil-każ tas-subintestaturi 16025010, 16029061, 16029072 u 16029074, juru traċċi ta' likwidu fir-roża fuq il-wiċċ maqtugħ meta l-prodott jinqata f'linja li tgħaddi mill-eħxen parti tiegħu. 2. Għall-għanijiet tas-subintestaturi 16024110, 16024210 u 16024911 sa 16024915, l-espressjoni "qatgħat tagħhom" tapplika biss għal laħam preparat jew preservat li, minħabba l-qies u l-karatteristiċi tat-tessut koerenti ta' muskoli, jintgħaraf li kien akkwistat minn koxox, spallejn, ġenbejn, jew għenuq ta' majjali domestiċi, skond il-każ. KAPITOLU 17 ZOKKOR U ĦELU TAZ-ZOKKOR Nota 1. Dan il-kapitolu ma jkoprix: (a) ħelu taz-zokkor li fih il-kawkaw (intestatura 1806); (b) zokkrijiet kimikament puri (ħlief sukrożju, laktożju, maltosju, glukożju u fruktożju) jew prodotti oħra ta' l-intestatura 2940; jew (ċ) dwiewi jew prodotti oħrajn tal-Kapitolu 30. Nota għas-subintestatura 1. Għall-għanijiet tas-subintestaturi 170111 u 170112, zokkor mhux raffinat tfisser zokkor li l-kontenut ta' sukrożju bil-piż fih, fl-istat xott, jikkorrispondi għal qari ta' polarimetru anqas minn 99,5o. Noti addizzjonali 1. Għall-għanijiet tas-subintestaturi 17011110, 17011190, 17011210 u 17011290, "zokkor mhux raffinat" tfisser zokkor, mhux imħawwar jew kulurit jew ma fihx xi sustanzi oħrajn miżjudin, li jkollu, fl-istat xott, anqas minn 99,5 % tal-piż sukrożju stabbilit bil-metodu polarimetriku. 2. Id-dazju applikabbli għal zokkor mhux raffinat tas-subintestaturi 17011110 u 17011210 li l-produzzjoni tiegħu stabbilita skond l-Anness I, punt II, tar-Regolament (KE) Nru 1260/2001 tvarja minn 92 % huwa ffissat b'dan il-mod: ir-rata rilevanti hija moltiplikata b'koeffiċjent korrettiv miksub billi tkun diviża l-perċentwali tal-produzzjoni stabbilita skond id-dispożizzjonijiet ta' hawn fuq bi 92. 3. Għall-għanijiet tas-subintestatura 17019910, "zokkor abjad" tfisser zokkor, mhux imħawwar jew kulurit jew ma fihx xi sustanzi oħrajn miżjudin, li jkollu, fl-istat xott, 99,5 % tal-piż jew aktar sukrożju, stabbilit bil-metodu polarimetriku. 4. Biex ikun stabbilit id-dazju applikabbli għal prodotti tas-subintestaturi 17022010, 17026080, 17026095, 17029060, 17029071, 17029080 u 17029099, il-kontenut ta' sukrożju, inklużi zokkrijiet oħrajn bħal sukrożju, huwa determinat bil-metodi stipulati fl-Artikolu 5(2) u (4) tar-Regolament (KE) Nru 1423/95. 5. Għall-għanijiet tas-subintestaturi 17023010, 17024010, 17026010 u 17029030, "isoglukożju" tfisser il-prodott miksub minn glukożju jew il-polimeri tiegħu b'kontenut bil-piż fl-istat xott ta' għallinqas 10 % fruktożju. Biex ikun stabbilit id-dazju applikabbli għal prodotti tas-subintestaturi msemmijin fil-paragrafu ta' qabel, il-kontenut ta' materjal xott huwa determinat skond l-Artikolu 5(3) tar-Regolament (KE) Nru 1423/95. 6. "Ġulepp ta' l-inulina" tfisser: (a) għall-għanijiet tas-subintestatura 17026080, il-prodott dirett miksub b'idrolisi ta' inulina jew oligofruktosi, li fih fl-istat xott iktar minn 50 % fruktożju f'forma ħielsa jew bħala sukrożju; (b) għall-għanijiet tas-subintestatura 17029080, il-prodott dirett miksub b'idrolisi ta' inulina jew oligofruktosi, li fih fl-istat xott għallinqas 10 % iżda mhux aktar minn 50 % fruktożju f'forma ħielsa jew bħala sukrożju. 7. Meta impurtati f'forma ta' assortiment, oġġetti tas-subintestatura 170490 huma suġġetti għal komponent agrikolu (EA) stabbilit skond il-kontenut medju f'xaħmijiet tal-ħalib, proteini tal-ħalib, sukrożju, isoglukożju, glukożju u lamtu ta' l-assortiment sħiħ. KAPITOLU 18 KAWKAW U PREPARAZZJONIJIET TAL-KAWKAW Noti 1. Dan il-kapitolu ma jkoprix il-preparazzjonijiet ta' l-intestaturi 0403, 1901, 1904, 1905, 2105, 2202, 2208, 3003 jew 3004. 2. L-intestatura 1806 tinkludi ħelu taz-zokkor li fih il-kawkaw u, suġġett għal nota 1 ta' dan il-kapitolu, preparazzjonijiet oħrajn ta' l-ikel li fihom il-kawkaw. Noti addizzjonali 1. Meta impurtati f'forma ta' assortiment, oġġetti tas-subintestaturi 180620, 180631, 180632 u 180690 huma suġġetti għal komponent agrikolu (EA) stabbilit skond il-kontenut medju f'xaħmijiet tal-ħalib, proteini tal-ħalib, sukrożju, isoglukożju, glukożju u lamtu ta' l-assortiment sħiħ. 2. Is-subintestaturi 18069011 u 18069019 ma jkoprux ċikkulati magħmulin kompletament minn tip wieħed ta' ċikkulata. KAPITOLU 19 PREPARAZZJONIJIET TA' ĊEREALI, DQIQ, LAMTU JEW ĦALIB; PRODOTTI TA' KOKI TA' L-GĦAĠINA Noti 1. Dan il-kapitolu ma jkoprix: (a) ħlief fil-każ ta' prodotti mimlijin ta' l-intestatura 1902, preparazzjonijiet ta' l-ikel li fihom aktar minn 20 % bil-piż ta' zalzett, laħam, fdal tal-laħam, demm, ħut jew krustaċej, molluski jew invertebrati akkwatiċi oħrajn, jew kull taħlita tagħhom (Kapitolu 16); (b) gallettini jew oġġetti oħrajn magħmulin mid-dqiq jew mil-lamtu, ippreparati apposta għal użu fl-għalf tal-bhejjem (intestatura 2309); jew (ċ) dwiewi jew prodotti oħrajn tal-Kapitolu 30. 2. Għall-għanijiet ta' l-intestatura 1901: (a) it-terminu "groats" (xgħir u barli mitħun oħxon) ifisser "groats" taċ-ċereali tal-Kapitolu 11; (b) it-termini "dqiq" u "pasta" jfissru: (1) dqiq u pasta ċereali tal-Kapitolu 11, u (2) dqiq, pasta u trab minn oriġni veġetali ta' kull kapitolu, ħlief dqiq, pasta u trab ta' veġetali nixfin (intestatura 0712), ta' patata (intestatura 1105) jew ta' veġetali leguminużi nixfin (intestatura 1106). 3. L-intestatura 1904 ma tkoprix preparazzjonijiet li fihom aktar minn 6 % tal-piż kawkaw maħdum fuq bażi totalment mingħajr xaħam jew miksijin biċ-ċikkulata jew preparazzjonijiet oħrajn ta' l-ikel li fihom kawkaw ta' l-intestatura 1806 (intestatura 1806). 4. Għall-għanijiet ta' l-intestatura 1904, l-espressjoni "preparati mod ieħor" tfisser preparati jew proċessati sa punt 'il hemm minn dak stipulat fl-intestaturi jew fin-noti tal-Kapitolu 10 jew 11. Noti addizzjonali 1. Oġġetti tas-subintestaturi 190531, 190532, 190540 u 190590, preżentati f'forma ta' assortiment, huma suġġetti għal komponent agrikolu (EA) ffissat skond il-kontenut medju f'xaħmijiet tal-ħalib, proteini tal-ħalib, sukrożju, isoglukożju, glukożju u lamtu ta' l-assortiment kollu. 2. L-espressjoni "gallettini ħelwin" fis-subintestatura 190531 tapplika biss għal prodotti b'kontenut ta' ilma mhux iktar minn 12 % tal-piż u b'kontenut ta' xaħam mhux iktar minn 35 % tal-piż (mili u kisi m'għandhomx jitqiesu biex ikunu kalkolati dawn il-kontenuti). 3. Is-subintestatura 190532 ma tkoprix waffles u wejf